MARTIN lux stan na dan Vračar Beograd\nMARTINapartman Beograd, Lamartinova, Vračar\nPovršina: 145m2, trosoban\nRezerviši apartman "MARTIN"\nNa obodu Neimarskog parka na celom trećem spratu nove zgrade nalazi se apartman MARTIN, koji je jedan od najmodernijih i najluksuznijih apartmana u našoj ponudi. Površina od 105 metara kvadratanih dopunjena je terasom površine 40 metara kvadratnih, koja se pruža celom dužinom stana, odnosno oko njega. Pri ulasku u apartman stupa se u impozantan dnevni boravak nepravilnog oblika, sa trpezarijom i kuhinjom. Pod je obložen luksuznom keramikom (sa podnim grejanjem), a polovinu zidova čine prozori, te je stan, pored dekorativne plafonske i podne rasvete, i izuzetno lepo prirodno osvetljen. Aranžman za sedenje u dnevnom boravku su kožni dvosed, šarene fotelje i taburei, dok je trpezarija nešto svedenija, sa velikim mermernim stolom i stolicama u kombinaciji inkosa i sive kože. Kuhinja je, takođe, svedena, moderna i vanserijski opremljena (ugradni uređaji, Nespresso aparat, rashladna vitrina za vino). Dve spavaće sobe smeštene su daleko jedan od druge, na različitim krajevima apartmana MARTIN. Obe su sa bračnim krevetima, izlazom na terasu, ugradnim garderoberom i sopstvenim kupatilom (jedno je sa tuš-kabinom,a drugo sa kadom). Kod ulaznih vrata nalazi se odvojen toalet. Apartmanom dominiraju nežne i svetle boje, prvenstveno bela, sa ponekim komadom nameštaja ili detaljima u jakom kontrastu.\nLokacija apartmana MARTIN je sam kraj Lamartinove ulice i mesto gde ona izlazi na Neimarski park. Ovaj deo Vračara daleko je poznatiji po kafeu „Alfons de Lamartin“, jednom od najpoznatijih kafića u Beogradu. Osim njega, u blizini je i Karađorđev park, kojim je potrebno prošetati desetak minuta da biste se našli skoro ispred Hrama Svetog Save, a još toliko šetnje potrebno je do Slavije. Na nešto manjoj udaljenosti je Autokomanda. Apartman MARTIN još uvek nema na raspolaganju garažno mesto, ali očekujemo da će uskoro biti dostupno. Do tada možete uživati u njegovom raskošnom enterijeru ukoliko ne dolazite svojim automobilom, jer se nalazi u zoni gde je parkiranje ograničeno na 3 sata. Dakle, ukoliko vam je potreban zaista luksuzan apartman na Vračaru, bacite pogled na apartman MARTIN, nećete se pokajati.\nklima uređajmikrotalasna rernatušmini-bar liftdve terasekadaPodno grejanje mašina za veškablovska TVodvojen toaletTV u spavaćoj mašina za sudovebežični internetdva kupatila


Očekuje se odlaganje primene Pravilnika o evidenciji o PDV-u i pregledu obračuna PDV-a do 1. januara 2018. - Računovodski servis Unija\nOčekuje se odlaganje primene Pravilnika o evidenciji o PDV-u i pregledu obračuna PDV-a do 1. januara 2018.\nPrema nezvaničnim informacijama kojima raspolažemo, ministar finansija odlučio je da se odloži primena Pravilnika o obliku, sadržini i načinu vođenja evidencije o PDV i o obliku i sadržini pregleda obračuna PDV, najverovatnije do 1. januara 2018. godine. Očekuje se zvanično saopštenje Ministarstva finansija, s tim da će formalno odlaganje uslediti tek krajem tekuće godine kada se očekuje donošenje Zakona o izmenama i dopunama Zakona o PDV-u. Naime, obaveza podnošenja pregleda obračuna PDV-a propisana je Zakonom o PDV-u, pa se takva obaveza može odložiti samo izmenom toga zakona. Dakle, očekuje se da do kraja tekuće godine budu izvršene izmene i dopune Zakona o PDV-u.\nOdlaganje početka primene Pravilnika ispostavilo se kao neminovno jer su novi zahtevi za vođenjem evidencije i sastavljanjem pregleda obračuna takvi da ih je teško implementirati u relativno kratkom roku. Tome su svakako doprinele brojne inicijative koje su bile pokrenute i opšte nezadovoljstvo koje je izazvano kod onih koji treba da primene nova pravila.\nIzvesno je da će se u narednom periodu izvršiti izmene Pravilnika koje bi trebalo da rezultiraju prihvatljivijim načinom vođenja evidencije i sastavljanja pregleda obračuna PDV-a. Verovatno će se nova pravila definisati novim jedinstvenim Pravilnikom o PDV-u koji je u najavi još od prošle godine.\n< Previous: Zamena zdravstvenih knjižica uskoro na portalu e-Uprava\nNext > Naknada za neiskorišćeni godišnji odmor ima karakter zarade na koju se plaćaju porez i doprinosi


Procurili tajni dokumenti; otkriveno lobiranje - hoće da menjaju naučni izveštaj - BIGportal.ba\nDokumenti pod oznakom tajnosti u koje je BBC imao uvid pokazuju da određene zemlje pokušavaju da promene naučni izveštaj o borbi protiv klimatskih promena.\nCurenje dokumenata otkriva da su Saudijska Arabija, Japan i Australija među zemljama koje traže od Ujedinjenih nacija da umanji potrebu brzog odmicanja od fosilnih goriva.\nTo takođe pokazuje da se neke bogate zemlje pitaju da li treba finansijski pomoći siromašnijim državama za prelazak na zelene tehnologije.\nOvo lobiranje dovodi u pitanje i sam samit o klimi COP26 koji će biti održan u novembru.\nDokumenti pokazuju da se zemlje povlače i ne pristaju na preporuke UN-a za akciju, samo nekoliko dana pre nego što će od njih na samitu biti zatraženo da se obavežu da će usporiti klimatske promene i zadržati zaustavljanje globalnog zagrevanja na 1,5 stepeni Celzijusa.\nDokumenti koji su procurili sastoje se od više od 32.000 podnesaka koje su vlade, kompanije i druge zainteresovane strane poslale timu naučnika zaduženih da sastave UN-ov izveštaj osmišljen da objedini najbolje naučne dokaze o tome kako se boriti protiv klimatskih promena.\nOve “izveštaje o proceni” sastavlja svakih šest do sedam godina Međuvladin panel za klimatske promene (IPCC), telo UN-a zaduženo za procenu nauke o klimatskim promenama.\nOve izveštaje koriste vlade kako bi odlučile koje su mere potrebne u borbi protiv klimatskih promena, a najnoviji će biti ključni doprinos pregovorima na konferenciji u Glazgovu.\nZnačaj ovih izveštaja delom proizlazi iz činjenice da gotovo sve vlade sveta učestvuju u procesu postizanja konsenzusa. Do dokumenata je došao tim istraživačkih novinara Grinpis u Velikoj Britaniji, Unearthed, pa prosledio BBC-ju.


Nije mogao da veruje kakvu su atmosferu napravile pristalice crno-belih na utakmici protiv Efesa.\n- Prva utakmica pred našim navijačima protiv Efesa bila je neverovatno iskustvo. Ostao sam bez reči, nadam se da će tako biti tokom sezone - rekao je novi košarkaš Partizana Kevin Panter za klupsku televiziju i dodao:\n- Imali smo dobre pripreme. Pokušavamo da napravimo najbolju moguću hemiju u timu. Moramo i da popravimo neke stvari, a za to služe upravo pripreme. Na pripremama smo igrali sa evroligaškim timovima, sa kojima nećemo igrati tokom sezone. Ovo su nam bili najteži protiici i dobro je da vidimo gde smo u odnosu na njih.\nAmerikanac koji ima srpski pasoš je istakao da ima dobra iskustva u radu sa srpskim trenerima i da je pobeđivao radeći sa njima.\n- Sa Đorđevićem sam osvojio Fiba Ligu šampiona, sa Šakotom Fiba Ligu šampiona i kup, očekujem da nastavim da pobeđujem i sa Obradovićem - zaključio je Panter.\nPodsetimo, Partizan prvi zvaničan meč u novoj sezoni igra protiv Zadra kao gost u ponedeljak u 18 sati.\nKK Partizan košarka Kevin Panter partizan vesti


Internet oglašavanje se pokazalo kao najmoćniji i najekonomičniji način za dovođenje posetilaca na Vaš web sajt. Internet oglašavanje omogućava veću prisutnost Vaših proizvoda ili usluga nego bilo koja druga forma oglašavanja. Ako imate prodaju preko interneta ili web sajt o svojim proizvodima i uslugama, veoma je bitno fokusirati se na internet oglašavanje i tako drastično uvećati promet na Vašem web sajtu.\nInternet zajednica je dinamičnija, bolje obrazovana, mlađa i spremnija da potroši novac nego prosečna populacija - iako se internet populacija konstantno uvećava. Za razliku od TV, radio i štampanih medija, C|ON|TEXT omogućava oglašivačima da odaberu tačno ko će videti njihove reklame i u kom kontekstu.\nZa razliku od televizijskih i štampanih reklama, C|ON|TEXT ja samo početak procesa. Vaša reklama može predstaviti proizvod ili brend, a zainteresovani posetioci mogu kliknuti na nju i tako doći na Vaš sajt. Na Vašem sajtu mogu videti sav materijal o Vašoj kompaniju i svim ostalim proizvodima koje nudite.\nDelom i zbog toga što plaćate tačno ono što i dobijate, C|ON|TEXT reklamiranje je izuzetno konkurentno sa ostalim vidovima reklamiranja. Ako ste kupili 1000 klikova, na primer, znate da će tačno 1000 posetilaca kliknuti na Vašu reklamu. A mnogo više njih će je videti, bez dodatnog plaćanja sa Vaše strane.\nPoređeno sa C|ON|TEXT reklamiranjem, tradicionalno reklamiranje je kao pucanje u mraku. C|ON|TEXT omogućava oglašivačima da pristupe detaljnim informacijama o broju prikazanih reklama, stepenu konverzije, pokrivenosti tržišta itd. Još bolje, ove informacije su dostupne u bilo kom trenutku, omogućavajući Vam da u hodu prilagodite svoju reklamnu kampanju i učinite je jos efektivnijom.\nTradicionalno, reklamiranje je bilo jednosmerni proces. Osim brojeva telefona odštampanih uz oglas ili kupona isečenih iz novina i poslatih na Vašu adresu, nije bilo načina da kupci reaguju na informaciju iz Vaše reklame. Koristeći C|ON|TEXT, zainteresovani posetioci mogu da kliknu na reklamu, vide više detalja o proizvodu i kupe ga odmah i direktno na Vašem sajtu, bez posrednika.


ČAVIĆ: Tražićemo krivičnu odgovornost Vade RS zbog llažnog prikazivanja izvršenja budžeta Žurnal - Jedina slobodna teritorija\nČAVIĆ: Tražićemo krivičnu odgovornost Vade RS zbog llažnog prikazivanja izvršenja budžeta\nObjavljeno: 03.11.2013. u 16:10h\nPredsjednik Narodnog demokratskog pokreta (NDP) Dragan Čavić najavio je da će ta stranka na sutrašnjem nastavku sjednice Narodne skupštine RS-a tražiti da se pokrene krivična odgovornost Vlade RS zbog lažno prikazanog izvršenja budžeta.\nČavić je, nakon sjednice Izvršnog odbora NDP-a u Trebinju, potvrdio da ta stranka podržava svoja tri odbornika u Skupštini Grada Trebinja u njihovim dosadašnjim odlukama, ali da to ne znači da će stupiti u koaliciju sa SNSD-om i da će glasati za opoziv gradonačelnika Trebinja Slavka Vučurevića.\n- Ne želimo da pomažemo SNSD-u u rušenju gradonačelnika u Trebinju, niti u bilo kojem drugom gradu u RS – kategoričan je Čavić.\nNDP je, navodi, jedina stranka koja ni u jednoj općini u RS nema koaliciju s SNSD-om u vršenju vlasti, dok je imaju druge opozicione stranke.\n-Politika SNSD-a je toliko pogrešna da ni u jednoj lokalnoj zajednici ne zaslužuje podršku NDP-a. Naša politika je principijelna i ne želimo da budemo sredstvo afirmacije politike Milorada Dodika i njegove stranke – dodao je on.\nKometarišući istupanje iz NDP-a Neđe Ćebedžije, zamjenika gradonačelnika Trebinja, Svjetlane Vuletić, načelnice Odjeljenja za privredu i društvene djelatnosti, te Mladena Đurića, direktora “Trebinjestana”, Čavić je rekao da NDP-u nisu ni potrebni ljudi koji su se zarad fotelja odrekli stranke.\nI predsjednik Gradskog odbora NDP-a u Trebinju Slobodan Šaraba potvrdio je ovu informaciju.\n-Nada Ilić, načelnica Odjeljenja za opštu upravu nije istupila iz NDP-a i prihvatila je da podnese ostavku na tu funkciju. Uprkos ucjenama, Ilić je visoko moralna osoba i ona je rađe prihvatila ostavku - rekao je Šaraba.\nDragan Čavić se iznova dokazuje Dodiku\n“Elektrokrajina" izdržava sarajevski “Prointer”\nKO ĆE PROTIV DODIKA\nVelika stranka za male gradove\nRespirator za dvoje


U BiH prekid i otežano korištenje interneta – Magazin Plus\nHome/U BiH prekid i otežano korištenje interneta\nU BiH prekid i otežano korištenje interneta\nIz BH Telecoma potvrđeno je za Agenciju Fena da su jučer i danas zabilježeni lokalni problemi s odvijanjem internet saobraćaja u pojedinim područjima, a koji su uzrokovani nestankom električne energije.\nPotpuni prekid internet saobraćaja nastupio je u općinama: Maglaj, Tešanj, Doboj-Jug, Teočak i Sapna, a djelimični prekid u dijelovima općina: Nemila (Zenica), Zavidovići, Žepče, Olovo, Travnik, Teočak, Sapna, Vareš, Gračanica, Kakanj, Ilidža, Doboj- Istok i Čelić.\nKorištenje usluga otežano je za oko 30.000 korisnika interneta i Moje TV i oko 40.000 korisnika fiksne telefonije, dok su internet kapaciteti međunarodnih linkova prema internet natprovajderima BH Telecoma u potpunosti u funkciji i nisu zabilježeni problemi u odvijanju internet saobraćaja.\nIz kompanije LogoSoft, čiji su korisnici uglavnom koncentrirani u Sarajevu i Zenici, istakli su da su problemi zabilježeni u dijelovima općine Zenica, ali da su njihove ekipe na terenu, te da nije došlo do prekida u odvijanju internet saobraćaja.\nTakođer, navode da je usljed prekida na primarnom internet linku moguće da tokom dana bude otežano odvijanje internet saobraćaja, ali smatraju da prekida pružanja usluga neće biti.\nGrađani Željeznog Polja u šoku: Od cijelog sela ostalo samo šest-sedam kuća!\nCZ Visoko: Klizišta i odroni najveća opasnost


Nova zlatna žica: Istok Srbije leži na blagu\nA. J. 4. oktobra 2018. 15:12\nKanadska kompanija „Mundoro“ zaključila je ugovor o strateškom partnerstvu sa američkom rudarskom korporacijom „Friport Makmoran“ o zajedničkom istraživanju okoline boljevačkog sela Savinac, gde su na lokalitetu poznatom kao „Tilva Roš“ pronašli sloj sa 30 grama zlata po toni i čak 171 gram po toni srebra.\nKako saznaju „Novosti“, pored te lokacije, „Mundoro“ će sa „Friportom“ zajednički istraživati i lokalitet „Bačevica“, koji se takođe nalazi u ovom delu Srbije. Amerikanci bi, uz uslov da u geološka istraživanja tih oblasti investiraju 40 miliona dolara, trebalo da postanu vlasnici 75 odsto istražnih prava na te dve lokacije.\nInače, „Friport“ poseduje blizu 40 odsto istražnih prava u donjoj zoni ležišta Čukaru peki, kod Bora. Tu su, u saradnji sa kanadskom kompanijom „Nevsun“, za čiju je kupovinu ponudu dostavila kineska kompanija „Ziđin“, strateški partner RTB „Bor“, preliminarno ustanovili rudne rezerve od 14 miliona tona bakra i gotovo 300 tona zlata.\n„Mundoro“ ima istražna prava i u okolini Borskog jezera gde, u saradnji sa „Japanskom nacionalnom kompanijom za naftu, gas i metale“ („Jogmec“), obavlja geološka istraživanja te oblasti na površini od 46 hektara.\n„Mundoro“ i „Jogmec“ sprovode geološka istraživanja i na još tri lokaliteta u Timočkoj Krajini — Dubrava, Padina i Železnik, koja se nalaze u okviru Timočkog magmatskog kompleksa, za koji geolozi smatraju da je veoma bogat rudama bakra i zlata.\nU njima se nalazi oko 20 tona zlata, ali niko ga ne traži! (foto)\nPolicija traži vlasnika koji je u vozu zaboravio 200.000 evra vredno…\nPandemija izazvala još jednu globalnu groznicu – zlatnu\n„Jogmec“ je najveća japanska kompanija za eksploataciju nafte, gasa i ruda i njen vlasnik je država. „Mundoro“ je kanadska istraživačka kompanija, koja je svetskoj javnosti postala poznata nakon što je u kineskoj provinciji Maolingu pronašla nalazište zlata. Kanađani su prodali 95 odsto istražnih prava u toj oblasti Nacionalnoj rudarskoj kompaniji Kine, čije se sedište nalazi u Hongkongu.


Jeep wrangler na sceni – AUTOSRBIJA.CLUB\nJeep wrangler na sceni\nPosebno izdanje Jeep® kampa sa novim modelom\n• Peto izdanje najvećeg skupa Jeep Owners Group (JOG) održaće se 14. i 15. jula\n• Događaj će okupiti vlasnike i ljubitelje modela Jeep iz svih krajeva Evrope kako bi proslavili dolazak novog vozila Jeep Wrangler. Posetioci će moći i da isprobaju novi model\n• Onlajn registracija, mesto održavanja i program događaja biće dostupni na portalu JOG-a i na društvenim mrežama brenda Jeep\nPeti Jeep kamp, koji jednom godišnje okuplja članove JOG-a i ljubitelje ovih vozila iz svih krajeva Evrope, održaće se 14. i 15. jula kako bi se proslavio dolazak novog modela Jeep Wrangler.\nPrepun događaja, aktivnosti i zabave, ovaj uzbudljivi dvodnevni skup biće veoma poseban, jer će ljubitelji brenda Jeep biti prvi koji će imati priliku da se nađu pred novom generacijom legendarnog modela Wrangler i daga isprobaju u izazovnoj terenskoj vožnji. Novi model Jeep Wrangler predstavljen je svetskoj javnosti prvi put na poslednjem Sajmu motornih vozila u Los Anđelesu. Sazdan na temeljima svoje legendarne istorije, ovaj model pruža neprevaziđene performanse terenske vožnje, moderan izgled koji istovremeno ostaje veran originalu i naprednu tehnologiju koja je ugrađena u njega. Drugoga dana kampa, 15. juli, posebno je važan datum za ovaj američki automobil – to je godišnjica potpisivanja sporazuma iz 1941. godine o snabdevanju Vojske SAD-a nezaustavljivim modelom Willys-Overland MA, za koji je prvo vozilo brenda Jeep. Danas, novi model Wrangler preuzima na sebe to nasleđe i ispisuje novu stranicu legendarne istorije brenda Jeep. Iz godine u godinu, Jeep kamp nudi program pun aktivnosti za svoje posetioce, koje uključuju terensku vožnju, teorijske i praktične kurseve Akademije brenda Jeep i mnoge druge aktivnosti na otvorenom. To je jedinstvena prilika za upoznavanje novih ljudi, zabavu i nezaboravne avanture. Onlajn registracija za događaj, mesto održavanja i ceo program Jeep kampa biće uskoro dostupni na portalu JOG-a i na društvenim mrežama brenda Jeep.\nKompanija FCA Srbija generalni je distributer i uvoznik poznatih automobilskih brendova\nFIAT, Alfa Romeo, FIAT Professional, Jeep i Abarth.


FBiH: U protekla 24 sata 208 slučajeva COVID-19, novi slučajevi zabilježeni u svim kantonima/županijama FBiH - Federalno ministarstvo zdravstva: COVID19\nFBiH: U protekla 24 sata 208 slučajeva COVID-19, novi slučajevi zabilježeni u svim kantonima/županijama FBiH\nPrema podacima Federalnog zavoda za javno zdravstvo u protekla 24 sata (do 12h) u Federaciji BiH prijavljeni su rezultati testiranja 1.526 uzoraka, od kojih je 208 pozitivnih na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH COVID-19 do sada su testirana ukupno 139.822 uzorka, a COVID-19 potvrđen je kod 15.493 osobe. Zaključno s današnjim danom, u Federaciji BiH oporavio se 11.341 pacijent, a u protekla 24 sata evidentiran je oporavak 249 pacijenata. Trenutno je aktivno 3.717 slučajeva/pozitivnih na COVID-19.\nU protekla 24h, Zavodu za javno zdravstvo Federacije BiH prijavljeno je devet smrtnih ishoda. Pet pacijenata preminulo je u protekla 24h, a četiri pacijenta čiji su podaci naknadno uneseni u bazu preminulo je u protekloj sedmici. S današnjim danom, ukupan broj registriranih smrtnih ishoda na području Federacije BiH je 435, i to 286 muškaraca i 149 žena.


"Pametni" uređaji menjaju obrazovanje | Valentin Kuleto\nRazvoj informacionalnih tehnologija svakodnevno unapređuje sve oblasti života ujedno menjajući i polje obrazovanja i učenja. Smart telefoni i njihove aplikacije imaju tendenciju da te promene podignu na još viši nivo.\nKompanija Apple je svojim ulaganjima poseban akcenat stavila na obrazovanje mladih, pre svega, aplikacijom iBook. U pitanju je softver za knjige i udžbenike koji korisnicima omogućava da čitaju i prave bogate interaktivne medije za iPad. Preko iBook 2 učenici su u mogućnosti da koriste udžbenike na potpuno nov način jer u sebi imaju razne vizuelne i miltimedijalne pogodnosti, virtuelne kartice, 3d animacije i grafičke prikaze, kao i mogućnost redovnog ažuriranja.\nJedna od želja Steve Jobs-a bila je revoluciju u još jednoj industiriji nakon muzičke, a s obzirom u kom smeru se razvijaju stvari iz Apple-a najvljuju da će mu se možda ispuniti upravo u obrazovnom sektoru.\niBooks Author treba da pomogne pri kreiranju udžbenika te su mu primarna ciljna grupa nastavnici i profesori. Aplikacija uključuje tamplate za pomoć pri kreiranju knjiga, kao i sposobnost prevlačenja slika, videa, ili Word datoteka na stranicu.\niOS, Android i Windows programiranje postale su prosperitetne oblasti koje prate trend porasta interesovanja za smart uređaje. Sve je veći broj onih koji se usavršavaju u profitabilnom sektoru programiranja mobilnih aplikacija jer trka oko kreiranja inovaivnih i što naprednijih aplikacije nikada ne prestaje.\niTunes U aplikacija dodirom prsta omogućava pristup čitavim kursevima sa najprestižnijih svetskih univerziteta. Pruža znanja svima koji su zainteresovani za datu oblast iako se u tom trenutku ne nalaze u učionici. Pored čitanja knjiga, gledanja prezentacija, predavanja i zadataka, studenti dobijaju obaveštenja kako bi u svakom trenutku imali najnovije informacije o predmetu. Profesori mogu brzo i jednostavno kreirati, organizovati i deliti kurseve, testove i dodatni materijal putem alata koji se nalazi na internetu i koristiti sadržaj i linkove sa iTunes U aplikacije, interneta, iBookstore aplikacije ili App Store-a kao deo nastavnog programa.\nSve tri aplikacije, iBooks , iBooks Author i iTunes U, su besplatne. U App Store-u se može pronaći još puno edukativnih aplikacija, namenjih deci, đacima, studentima i svima koji su željni znanja.\nJoš jedan pokazatelj da je njihova misija potpuna implementacija tablet računara u učionice je i činjenica da, nastavnicima i učenicima, daju popust na iPad i iPad2 uređaje.\nStanje na tržištu trenutno ide u korist Apple kompanije koja je najbliža reorganizaciji obrazovanja i povećanju dostupnosti nastavnog materijala.\nS druge strane, imamo uređaje koji podržavaju operativni sistem Android, a zbog nižih cena, sve boljeg kvaliteta i novih, još snažnijih modela imju pretenzije da preuzmu lidersku poziciju u samoj prodaji tableta.\nPrema podacima Intrnational Data Corporation (IDC), udeo iPada na tržištu tableta u poslednja tri meseca 2011-te se smanjio sa 61,5 na 54,7 odsto. Rezultat ovakve raspodele dovešće do postepenog porasta dominacije uređaja sa Android operativni sistemom, za koje se predviđa da će 2015. kuluminirati preuzmanjem vodeće pozicije u tablet sektoru.\nIako nema zaokruženu priču kao Apple, otvorenost tehnologija za razvoj aplikacija stvara od Androida i više nego ozbiljnog konkurenta iOS-u, kako generalno tako i na polju obrazovanja.\nBesplatna Google Play Books aplikacija omogućava dostupnost omiljenih knjiga u elektronskoj formi, dok brojne edukativne aplikacije omogućavaju deci kreativno svaladavanje matematike, slova, učenje stranih jezika itd.\nTEDx aplikacija je bazirana na TED-u (Technology, Entertainment and Design) – globalnoj organizaciji koja okuplja konferencije sa ciljem širenja “ideja koje vredi širiti” i snimke uspešnih ljudi iz različitih nauka koji u 18 minuta drže svoje inspirativne govore. TEDx, nudi pojedincima ili grupama priliku da organizuju nezavisne konferencije nalik TED-u širom sveta a TEDx aplikacija olakšava pronalaženje ovakvih konferencija svim zainteresovanim.\nPrelazak na potpunu upotrebu elektonskih udžbenika još uvek je utopija. Ipak, pohađanje nastave putem live streaming-a, kao uobičajen deo obrazovanja, je bliže nego što mislimo.\nVirtuelno prisustvo nastavi preselilo je učionice na bezbroj adresa širom sveta. Ovakav model učenja, koji dosta olakšava usavršavanje zaposlenima i učenicima koji nisu uvek u mogućnosti da prisustvuju predavanjima, zaživeo je i kod nas. Polaznici ITAcademy i BussinesAcademy mogu da prate besplatne seminare Centra za razvoj karijere, ali i redovnu nastavu, uživo preko svojih računara, tableta ili mobilnih uređaja.\nPrethodna objava Stručno školovanje – izvesnije zaposlenje Sledeća objava Kako pripremati svoju decu za buduće poslovne uspehe


Kozarev: Rasvetliti sudbinu nestalih i stradalih na KiM\n► Kozarev: Rasvetliti sudbinu nestalih i stradalih na KiM\nZamenik direktora Kancelarije za Kosovo i Metohiju Dušan Kozarev pozvao je danas nadležne u međunarodnoj zajednici i pravosudnim organima na Kosovu i Metohiji da preduzmu sve kako bi se rasvetlila sudbina nestalih i ubijenih.\n"Krvnici još nisu procesuirani iako postoje informacije i saznanja već godinama, a ništa se na tom planu ne radi, zbog jačanja međusobnog poverenja stvari se moraju pomerti napred", izjavio je Kozarev u selu Banje, u opštini Srbica.\nKozarev je naglasio da će Kancelarija za Kosovo i Metohiju i Vlada Srbije nastaviti da pružaju dgovarajuće informacije i da će tražiti od svih čcinilaca, koji na to mogu da utiču, da se rasvetli sudbina nestalih i procesuiraju počinioci krivičnih dela.\nOn je naglasio da će država raditi na rešenju problema uzurpirane srpske imovine na Kosovu i Metohiji i dodao da je jako važno da se omogući pristup uzurpiranoj imovini.\n"Građanima na Kosovu i Metohiji poručio bih da je naš glavni prioritet da učinimo ovde život boljim i budućnost dece održivom i dočekamo i njihovu decu ovde, da se naša zajednica širi i razvija", rekao je Kozarev.\nOn je u selu Banje, na severu Kosova, prisustvovao proslavi seoske slave, a okupljenima je poručio da će država Srbija i Kancelarija za Kosovo i Metohiju učiniti sve kako bi život na tim prostorima bio bolji.\n"Mi smo tu, kao odrasli i stariji, država i vlada i Kancelarija za Kosovo i Metohiju i sve srpske institucije na Kosovu i Metohiji da pomognemo da deci stvorimo sve uslove da im budućnost bude održiva", rekao je Kozarev.\nOn je dodao da se u narednom periodu mora raditi na obezbeđivanju uslova za opstanak i ostanak Srba na KiM.


Tači: Zapadni Balkan je na političkom i istorijskom raskršću | SC Radar\nThu, 12 Dec 2019 18:51:29 +0000\nTači: Zapadni Balkan je na političkom i istorijskom raskršću\nBrisel — Hašim Tači je u utorak u Briselu izjavio da novo rukovodstvo Evropske unije treba da dokaže da je održivi partner regiona zapadnog Balkana.\nTo podrućje se prema njegovoj oceni, nalazi na političkom i istorijskom raskršću.\nUčestvujući u radu godišnje konferencije o zapadnom Balkanu u organizaciji “Prijatelji Evrope”, Tači je, kako je saopšt eno iz njegovog kabineta, naglasio da je jasna evropska perspektiva ključna za garantovanje dugoročnog mira i stabilnosti u regionu.\nGovoreći o evropskoj perspektivi Kosova Tači je rekao da liberalizacija viznog režima za Kosovo trebalo da se dogodi što pre, jer je Kosovo ispunilo sve kriterijume i građani Kosova ostaju nepravedno izolovani.\nDo kraja 2020. presude Mladiću, Stanišiću, Simatoviću?\nAMERIKANAC PRAVI HAOS U KNEZU Radikalni propovednik priča o Hristovoj krvi i urla na decu, …\nKraljica Elizabeta za Božić kupi 250 poklona za članove porodice, a cifra koju daje za njih …


CNN: CIA povukla glavnog doušnika iz Rusije 2017.\nTanjug 10. septembra 2019. 13:05\nVAŠINGTON – U tajnoj msiji 2017. godine, SAD su uspešno povukle iz Rusije jednog od svojih visoko poverljivih izvora koji je radio u ruskoj vladi, saopštilo je nekoliko zvaničnika administracije američkog predsednika Donalda Trampa.\nKako prenosi CNN, ta osoba je bila važna za američke obaveštajne službe, jer je, iako nije spadala u ljude od poverenja predsednika Vladimira Putina, mogla da dostavlja slike dokumenata koji su bili na stolu ruskog lidera.\nTaj tajni izvor pružao je informacije duže od jedne decenije, a prema izvorima CNN-a, špijun je povučen zbog zabrinutosti da je izložen opasnosti.\nOdluka o povlačenju špijuna doneta je u maju 2017. gosdine, a nakon zabrinutosti obaveštajnoih službi da je amerčki predsednik Donald Tramp možda prosledio poverljive informacije tokom sastanka s ruskim ministrom spoljnih poslova Sergejom Lavrovom i tadašnjim ambasadorom Rusije u SAD Sergejom Kisljakom.\nPortparolka CIA Britani Bramelrekla je CNN-u da se radi o pogrešnim nagađanjima, dok je portparol nekadašnjeg direktora CIA, a sada državnog sekretara Majka Pompea, odbio da komentariše slučaj.\nPortparolka Bele kuće Stefani Grišam izjavila je da izveštavanje CNN-a nije samo netačno, već „dovodi i živote u opasnost“.


ZAKOMPLIKOVALO SE U DEJVIS KUPU: Srbija može kao prva, ali i da ispadne, ovo nam treba za prolaz! – Otvoreno\nIzvor: 28.11.2021, 9:13 19.3k Views\nMnogi se sada pitaju kako Srbija može dalje kao prvoplasirana, ili možda čak jedna od dve najbolje drugoplasirane ekipe.\nFormat takmičenja ove godine je takav da šest pobednika grupa direktno ide u četvrtfinale, ali i dva najbolje rangirana drugplasirana tima.\nDa bi Srbija kao prva u grupi prošla dalje potrebno joj je sledeće:\nU slučaju da Austrija savlada Nemačku bilo kojim rezultatom naša reprezentacija ići će kao prvoplasirana u doigravanje.\nDa bi orlovi bili najbolje plasirani među timovima na drugom mestu, potrebno je da danas pobede ostvare Hrvatska (protiv Mađarske) i Kanada (protiv Kazahstana), bilo kojim rezultatom i Španija i Rusija u međusobnom duelu bilo ko slavi maksimalnim rezultatom. Amerika ne sme da pobedi maksimalnim rezultatom protiv Kolumbije i da Britanci dobiju Češku ili Španija Rusiju 3:0.\nNajbolji iz grupe F u prvoj nokaut rundi ide na pobednika grupe C u kojoj je Velika Britanija lider posle trijumfa protiv Fransuke 2-1.\nGalski petlovi imaju učinak 1-1, a Češka 0-1. Britanci u nedelju u poslednjem kolu igraju sa Češkom.


Završena konferencija Životna sredina ka Evropi EnE15 – ENV.net | Energetski portal Srbije\nZavršena konferencija Životna sredina ka Evropi EnE15 – ENV.net\n11.06. 2015 Srbija | Održivi razvoj\nKrajem prošle nedelje u prostorijama Privredne komore Srbije održana je 11. regionalna konferencija Životna sredina ka Evropi EnE15 – ENV.net „Horizontalno zakonodavstvo: metode, standardi i alati u oblasti životne sredine“.\nStalni koordinaror Ujedinjenih nacija u Srbiji gospođa Irena Vojačkova Solorano otvorila je konferenciju i ovom prilikom istakla da je konferencija priprema za predstojeću veliku debatu o klimatskim promenama. Ona je dodala da konferencija pruža podršku sektoru životne sredine, kao i da se očekuje da petogodišnji Akcioni plan koji je u pripremi spreči neželjene efekte po prirodu.\nAmbasador održivog razvoja i životne sredine gospođa Anđelka Mihajlov izjavila je da se očekuje da do kraja ove godine bude propisana nulta tolerancija prema zagađenju, kao i da se Evropska unija obavezala da smanji emisiju gasova za 30 odsto.\nPrvi sekretar i šef trećeg sektora operacija Delegacije Evropske unije u Srbiji gospodin Ričard Maša istakao je da će u Evropskoj uniji biti organizovan Zeleni kamp čiji je cilj da se pomogne sadnja drveća i cveća.\nU okviru konferencije razgovaralo se i o ISO standardima, EMAS sistemu, upravljanju otpadom, biogasu, klimatskim promenama, održivom razvoju.\nKonferencija je bila organizovana povodom Svetskog dana životne sredine i Evropske nedelje održivog razvoja, a organizatori su Strukovno udruženje „Ambasadori održivog razvoja i životne sredine“ i Privredna komora Srbije uz podršku Programa UN za životnu sredinu. Ovaj događaj je uvršćen u zvanične događaje Evropske nedelje održivog razvoja.\nEvropska nedelja održivog razvoja\nDogovorena saradnja Srbije i Egipta na rešavanju...\nSrbija će primeniti preporuke EU o zabrani korišćenja...


Preki pogledi nekadašnja „dva oka u glavi“: pet mitova o zadiranju Srbije u crnogorsku suverenost | Talas.rs\n„Srbija ne prihvata nezavisnost, zadire u unutrašnja pitanja Crne Gore, negira njen suverenitet, reafirmiše velikosrpsku ideju…“ ovakve kvalifikacije često je moguće čuti kod pripadnika političke elite u Crnoj Gori, ali i kod određenih delova političke i intelektualne elite u Srbiji. Ova tvrdnja je mit. To ne znači da je ona u potpunosti netačna i da ne postoje određene činjenice na kojima je ona građena – ali se određene početne činjenice kasnije nekritički i navijački multiplikuju, ističu i hiperbolišu. Sa jedne strane, činjenica jeste da u Srbiji (kao i u samoj Crnoj Gori) postoje krugovi koji priželjkuju da Crna Gora kao nezavisna država nestane, bilo utapanjem u Srbiju, bilo stvaranjem određene forme državne zajednice ili federacije sa Srbijom, mada je javnih zagovornika ovakvog pristupa sve manje. Takođe, postoje i oni koji smatraju da bi Podgorica, iako formalno nezavisna, trebalo da bude apsolutno subordinirana Beogradu u svim pitanjima. Polazeći od ove činjenice, hipersenzitivnost suverenista na određene teme nije potpuno nelogična.\nSa druge strane, činjenica je i da crnogorske političke elite često određene poteze koji apsolutno ne mogu da se podvedu pod bilo kakvo urušavanje državnosti, negiranje suvereniteta ili nešto slično svesno i planski podvode pod ovu kategoriju, kako bi podigli strasti iz političkih razloga, a dobro plivanje u vodi nabujalih strasti i naelektrisanih odnosa sa određenim susedima jeste nešto u čemu su slični svojim kolegama u ostatku regiona, pa i aktuelnim vlastima u Beogradu. U narednim redovima izdvajaju se pet ključnih netačnih elemenata mita o ugrožavanju crnogorske suverenosti i državnosti ponašanjem Srbije od 2006. godine do danas i objašnjava se zbog čega ponašanje Srbije prema Crnoj Gori ne iskače iz normi prikladnosti za odnose dve susedne zemlje.\nPrvi mit: ako kritikuješ određenu državu, rušiš joj suverenost i državnost\nDržava koja je suverena i samostalna mora i da preuzme odgovornost i snosi posledice za svoje postupke, a ne da na svaku kritiku odgovara tradicionalnim diskursom o „velikosrpskim pretenzijama“ i negiranju suverenosti. Ako pošalješ svog predstavnika na proslavu operacije Oluja u kojoj su se dogodili masovni zločini, ako priznaš jednostrano izvršenu secesiju jednog dela teritorija određene države ili ako potom podržavaš zahtev za članstvo iste te teritorije u UNESCO u trenutku kada ni mnoge druge države koje je su priznale Kosovo to ne rade – ne možeš da očekuješ da će ti država kojoj ovakvi potezi direktno štete aplaudirati i da će nastaviti da se ophodi prema tebi potpuno normalno. Naprotiv – baš zato što si suverena država – snosiš odgovornost za svoje spoljnopolitičko delovanje pred drugim takvim državama. Reakcije Srbije u ovim slučajevima su normalne i očekivane i došle bi od apsolutno svake suverene države, a verovatno bi bile i oštrije. Dakle, to što je jedna država suverena ne znači da druge države moraju da o njoj govore sve najlepše onda kada ta ista država svesno vodi politiku suprotnu njihovim interesima i ciljevima.\nDrugi mit: Srbija je oštrija prema Crnoj Gori, nego prema drugim susedima i ponaša se paternalistički\nReakcije na priznanje nezavisnosti Kosova od strane Podgorice jesu bile oštrije nego u većini slučajeva i rezultovale su proglašenjem tadašnje ambasadorke Anke Vojvodić za persona non grata. Međutim, postoji i osnova za ovu razliku, jer je odluka Crne Gore značajnija nego odluka npr. Portugala. Prvo – ako jedna država u kojoj su Srbi gotovo trećina stanovništva prizna Kosovo, to pojačava legitimitet samoproglašene nezavisnosti. Drugo – prema popisu iz 1991. godine, Crnogorci su bili treća najbrojnija nacionalnost na Kosovu, te je stoga ponašanje Crne Gore i u ovom kontekstu dodatno relevantno. Treće – politička elita u Podgorici je priznanjem Kosova eksplicitno negirala sve ono što je zvanično pričala kao deo Srbije i Crne Gore u predvečerje raspada državne zajednice, a gde je davala podršku srpskom stavu da je neophodno kompromisno rešenje kosovskog pitanja i time zadala udarac naporima da se proces priznanja uspori i da se pitanje reši za pregovaračkim stolom. Pa opet, iako je bilo objektivnih razloga za nešto jaču reakciju – ni ovde Crna Gora nije izdvojena, već je prema njoj reagovano istovetno kao prema Republici (Severnoj) Makedoniji. U brojnim drugim slučajevima Srbija je zapravo svesno propuštala da odgovori recipročno na određene poteze Crne Gore i time otvoreno stavljala do znanja da prema ovoj državi ima i daleko veći prag tolerancije nego prema drugima u okruženju.\nTreći mit: ne smeš da komentarišeš ili da se baviš identitetskim pitanjima druge države\nJoš jedan mit jeste tvrdnja da su identitetska pitanja isključivo unutarpolitička stvar jedne države i da Srbija u ovom domenu često prevazilazi norme prikladnog ponašanja za izgradnju dobrosusedskih odnosa. Identiteti prevazilaze granice, politički su relevantni i gotovo je nezamislivo da određena identitetska akcija doneta bez prethodnog šireg konsenzusa ne proizvede i reakciju. Čak i da ne ulazimo u primere poput grčko-(severno) makedonskog spora oko imena, gde se ponašanje jedne strane može opisati kao uslovljavačko – i u dobrosusedskim odnosima bavljenje identitetskim pitanjima u drugoj državi može da bude prikladno i prihvatljivo, ukoliko se to čini adekvatnim sredstvima.\nPod ključnim identitetskim pitanjima mislimo pre svega na elemente državnog identiteta – poput zvaničnog jezika, zastave, himne i tome slično. Ovo je svakako jedan od osnovnih domena suverenosti – ali je teško je poverovati da bi Nemačkoj bilo potpuno svejedno kada bi Austrija ili Švajcarska rešile da umesto nemačkog uvedu švajcarski ili austrijski jezik, ili Ujedinjenom Kraljevstvu ako bi Sjedinjene Države umesto engleskog za zvaničan jezik proglasile američki. Jednako je teško zamisliti i da bi bilo koja druga država na mestu Srbije ostala potpuno nema na inkorporiranje stihova Sekule Drljevića, saradnika ustaškog režima, u himnu „Oj svijetla majska zoro“. Izvesno je da bi svaka država političkim kanalima pokušala da utiče na to da se ovakve odluke ne donesu.\nNo, izvesno je i da, ukoliko bi ove odluke već bile donete, država koja nastoji da se ponaša prikladno dobrosusedskim normama ne bi zbog ovakvih odluka primenjivala radikalne poteze i vršila nesrazmerni pritisak na datu državu. Ne može se reći da su reakcije Srbije na bilo koji način prevazišle ovaj obrazac. Kada je Ustav Crne Gore iz 2007. godine kao službeni jezik postavio crnogorski, umesto dotadašnjeg srpskog jezika ijekavskog narečja (kako je bilo određeno Ustavom Republike Crne Gore iz 1992. godine) reakcije iz Srbije su bile simbolične i mahom su dolazile iz stručnih krugova koji su osporavali istorijsko-lingvistički aspekt postojanje crnogorskog jezika. Dakle – verbalne reakcije su očekivane i prirodne, kao i pokušaji prevencije ovakvih ishoda – i to je jedino što je Srbija zapravo i radila. Upotrebe bilo kakvih negativnih ekonomskih sredstava ili sredstava oslonjenih na silu ili subverziju – nije bilo.\nČetvrti mit: Srbija zloupotrebljava srpsku manjinu u Crnoj Gori\nIako Srbi u Crnoj Gori nemaju formalno ni manjinski, a ni status konstitutivnog naroda zbog karaktera ustavnog uređenja, činjenica da se oko 29% stanovništva prema popisu iz 2011. godine deklarisala kao deo srpskog nacionalnog korpusa prirodno povećava interesovanje Srbije za položaj svog naroda u Crnoj Gori, kao što bi verovatno povećalo i interesovanje drugih država u sličnoj situaciji. U ovom pogledu podrazumeva se da je prikladna nešto veća aktivnost države. Uprkos činjenici da je bilo pokušaja da se srpski jezik izbaci iz nastave (prevaziđeni kompromisom o nazivu predmeta gde postoji i ime srpski), kao i podacima koji govore o izuzetno maloj zastupljenosti Srba među zaposlenima u javnom sektoru – Republika Srbija nije vršila značajnije spoljnopolitičke aktivnosti kojima bi pokušala da stanje u ovom domenu promeni. Dakle, i veća aktivnost Srbije na ovom planu i dalje se ne bi mogla smatrati neprikladnom – a nekmoli današnja koja se svodi na delimično finansiranje određenih kulturnih projekata. Srbija, zapravo, ne da ne zloupotrebljava, nego se teško može reći da se uopšte i bavi Srbima u Crnoj Gori.\nPeti mit: država ni u kakvim u okolnostima ne sme da se zauzima za crkvu\nSavremene evropske države jesu sekularne i treba takve i da budu. Odnos Mitropolije crnogorsko-primorske (MCP) sa državom Crnom Gorom jeste nešto u šta Srbija zaista načelno ne treba da se meša. Međutim, postoje određene izuzetne okolnosti u kojima je uključivanje Srbije bilo legitimno, poput situacije u kojoj bi Crna Gora rešila da izvrši prenos vlasništva odnosno podržavljenje crkvene imovine izgrađene pre 1918. godine mimo redovnog sudskog postupka. Nakon objavljivanja mišljenja Venecijanske komisije u kome se ističe neophodnost poštovanja redovne procedure koja već postoji u pozitivno-pravnom sistemu Crne Gore u pogledu sporova oko vlasništva, zvanična Podgorica negira da joj je jednostavan prepis vlasništva bez sudske odluke ikada bila namera. Međutim, nije nemoguće da se u budućnosti Crna Gora ogluši o ovu preporuku Venecijanske komisije. U tom slučaju, Srbija bi imala osnov da legitimnim političkim sredstvima pokuša da zaštiti preuzimanje imovine MCP kao sastavnog dela Srpske pravoslavne crkve (SPC), subjekta čije je sedište u Beogradu, i čiju većinu verujućih čine upravo državljani Republike Srbije.\nDrugi potencijalni legitimizacijski osnov za angažovanje Srbije u ovom sporu jeste identitetske prirode. Naime, preporuka Venecijanske komisije jeste i da eventualni prepis vlasništva ne sme da zadire u pravo na korišćenje imovine od strane subjekata koji je trenutno koriste (konkretno SPC). Sa druge strane, visoki državnici Crne Gore najavljivali su eksplicitno potrebu o formiranju autokefalne crnogorske crkve. Time su implicitno naznačili da bi ova preporuka mogla biti prekršena, te da svetovne vlasti nameravaju da se direktno mešaju u crkvena pitanja, a ne samo da legitimno i legalno regulišu imovinske odnose i zaštite kulturno nasleđe. Ukoliko bi Crna Gora na ovaj način dodatno „zamutila“ odvojenost crkve i države, i to na štetu crkve čiji su vernici i pripadnici srpskog naroda u Crnoj Gori, Srbija bi imala takođe legitimno pravo da se političkim sredstvima angažuje u svrhu zaštite identitetskih i verskih prava svojih sunarodnika. Naravno, uplitanje Srbije u ova pitanja nije a prioripoželjno i idealan scenario jeste onaj u kome će sva ova pitanja biti rešena dogovorom između države Crne Gore i MCP.\nU ovom tekstu nisam ulazio u istorijske i identitetske debate, kao ni analizu procesa koji još uvek nisu pravosnažno okončani, poput slučaja „Državni udar“. Poenta teksta jeste samo pokazivanje da je tvrdnja o paternalističkom ponašanju Srbije koja „negira državnost“ i suverenitet Crne Gore zapravo mit, i da ponašanje Srbije ne odudara od normi ponašanja primerenog za dobrosusedske odnose. Mnoga druga pitanja u vezi sa ovom temom ostaju otvorena – ali ona će morati da sačekaju neke naredne tekstove.\nTAGS: Aleksandar Vučić crkva Crna Gora Ivica Dačić Milo Đukanović Sabor SPC SPC Srbija srpska pravoslavna crkva


Stanoje o Jojiću, povratnicima i prioritetima - Sportske.net\nPartizan se vratio iz Belgije gorkog ukusa u ustima, ali prvenstvo Srbije ne priznaje ono što se dešavalo u Evropi i crno-beli moraju da se spreme za utakmicu sa Bačkom koja se igra sutra.\n"Juče smo trenirali i radili oporavak. Normalno, ostali igračli koji nisu igrlai, imali su jači trening. Nemamo vremena za neke jače treninge. Prilagtođavamo se, znači nam ovaj jedan dan što su nam dozvolili iz Zajednice superligaša i hvala Bački što se složila sa tim", rekao je Stanojević.\n"Sadik je zamolio da ne trenira punim intenzitetom da bi mogao da igra utakmicu. Ali nije spreman 100 odsto. Vitas se vraća, Lutovac se vraća, za Stevanovića ćemo videti, ima već duže vreme tu povredu, još pre pauze. Moramo da igramo, važna nam je svaka utakmica", kaže Stanojević.\n"Ja bih voleo Jojića u timu, ali nije to tako lako. On ima svoje planove i ambicije, tako da videćemo. Imali smo tri, četiri situacije kada je Suma dao dobar pas, ali falio nam je jedan korak, uvek nam je bio duži pas. Nije nam to bio ključni problem tamo... Pojačanja su uvek dobro došla", kaže on.\n"I da nismo ispali iz Evrope moramo da imamo fokus na domaće prvenstvo. To je prioritet. Nisam stigao da upoznam sve igrače. Ne bih kalkulisao. Igraće najbolji, najzdraviji, najspremniji...", zaključio je Stanojević.


Zdenko Šćitaroci-Obad o uspomeni na Janiku Balaža\nUdruženje građana „Janike Balaža“, osnovano od strane njegovih prijatelja, muzičara 10. februara 2001. godine u „Bircausa Joe“, preko puta kuće, kojoj je Janika dao 37 godina umetničkog rada i života, Radio Novog Sada, već jedanaest godina zaredom organizuje Međunarodni festival malih tamburaških orkestara „Bisernica Janike Balaža.\nDragoljub Đuričić, čovek nepresušne energije\nRokenrol i uopšte muzički jubileji su retki. Bendovi ili muzičari, uglavnom zasijaju, pa se posle određenog vremena raziđu. Kuriozitet u tom smislu u Srbiji predstavlja YU grupa sa 41 godinom neprekidnog rada, a odmah uz njih, ali ništa manje značajan, je muzički radni staž Dragoljuba Đuuričića\nRomansa, tamburaši novog stila\n”Mi smo se lepo proveli, uživali u svirci, druženju i eto, “pokupili” nagrade, mada je konkurencija bila “žestoka”. Prvi put smo na ovom festivalu, teško je sve utiske preneti, no ipak ga toplo preporučujemo svim tamburaskim orkestrima, ma gde bili, da festival posete i daju svoj doprinos u godinama ispred nas.”\nStudio Alektik – Nova Snaga Balkana\nU subotu 25. juna u poslednjoj polufinalnoj emisiji nastupa Studio Alektik, multimedijalni simbol ovih prostora.\nNeki ga nazivaju školom budućnosti, a drugi tvrde, da škola baš takva i treba da bude. Alterantivni prostor u kome se mogu dobiti, usvojiti, prisvojiti muzička znanja na drugačiji način od onog na koji smo navikli sticajući muzičko obrazovanje u klasičnim školama, „Kulturno sklonošte“, početkom maja, uredilo je nove, veće prostorije za svoje polaznike.\nEXIT 2011. za sve ukuse\nDo početka ovogodišnjeg, 11. po redu EXIT festivala, ostalo je nešto više od mesec dana. O tome šta ima novo oko organizacije najvećeg muzičkog spektakla u Srbiji i regionu, a možda i čitavoj Evropi, razgovaramo sa Bojanom Kovačević, PR menadžerom festivala. Kod nas ima novosti svake nedelje-kaže uz osmeh naša sagovornica, vidno raspoložena, iako ovaj intervju pravimo u večernjim satima, i dodaje: - Mi se trudimo da program objavljujemo postepeno, kako bi posetioce festivala upoznali detaljno sa svima onima koje dovodimo na EXIT.


VEĆE ZAGAĐENJE VAZDUHA, MANJE DECE NA ZAPADNOM BALKANU ⋆ Evropski pokret u Srbiji\nHome/Kampanje, Vesti/VEĆE ZAGAĐENJE VAZDUHA, MANJE DECE NA ZAPADNOM BALKANU\nLoš kvalitet vazduha je jedan od uzroka povećanja neplodnosti i sve veće stope steriliteta kako žena tako i muškaraca širom Zapadnog Balkana. Ovim su posebno pogođene žene koje žive u zagađenim oblastima, jer usled zagađenja vazduha mogu imati manje zdravih jajnih ćelija, a usled toga i nižu plodnost, dok je vantelesna oplodnja manje uspešna. Praškaste materije PM 2,5 smanjuju plodnost za 2% na svakih 10 µg/m3 prisustva ovih čestica u vazduhu. Zagađeni gradovi širom regiona Zapadnog Balkana imaju i preko 50 µg/m3 (PM 2,5), što je duplo više od dozvoljenih godišnjih vrednosti i može smanjiti plodnost i do 10% kod žena. Kod muškaraca zagađenje praškastim materijama dolazi do testisa, gde uzrokuje smanjenje proizvodnje sperme, manju pokretljivost spermatozoida, i češče pobačaje tokom trudnoće usled programirane smrti ćelija.\nLjudsko telo je prilagodljiv, ali i jako delikatan organizam. Prilagodljivost na različite uslove životne sredine, a time i na zagađenje, plaća se često kraćim životnim vekom, bolestima, ali i problemima u reprodukciji. Zagađenje vazduha doprinosi dodatnoj kontaminaciji plodnog zemljišta, biljaka, životinja, odnosno lanca ishrane, i time povećava uticaj štetnih materija na zdravlje ljudi. Poznato je da zastarela tehnologija, nedostatak filtriranja i zagađenje životne sredine otpadom mogu voditi i do neplodnosti i steriliteta.\nNekoliko studija dokazuje da žene koje žive u zagađenim oblastima imaju manje vitalnih jajnih ćelija, niže stope plodnosti i veće stope neuspeha pri implantaciji embriona tokom vantelesne oplodnje u poređenju sa ženama koje nisu izložene uticaju zagađenja vazduha. Praškaste materije tipa PM 2,5 slabe kvalitet jajnih ćelija, smanjujući plodnost za 2% na svakih 10 µg/m3 ovih sitnih čestica u vazduhu. Najzagađeniji gradovi regiona Zapadnog Balkana godišnje prosečno imaju preko 50 µg/m3, što je dva puta više od maksimalnih propisanih godišnjih vrednosti, dok dnevne vrednosti često prelaze i 200 µg/m3. Dugotrajno izlaganje zagađenom vazduhu na Zapadnom Balkanu može da smanji plodnost žena za više od 10%, a tokom danâ sa visokim nivoom zagađenja smanjuju se šanse za začeće, a povećavaju za pobačaj.\nStudija iz 2010. koja je obuhvatala područje grada Labina u Hrvatskoj pokazuje da je učestalost pobačaja i mrtvorođenih beba u gradu bila značajno viša u periodu izlaganja zagađenom vazduhu iz obližnje termoelektrane na ugalj – u poređenju sa periodom kada takve izloženosti nije bilo. Sulfatna jedinjenja koja nastaju u procesu spaljivanja uglja povećavaju, i do 13%, rizik od pobačaja, dok izloženost česticama PM 2,5 i PM 10 smanjuje stopu začeća.\nPosledice zagađenja vazduha na neplodnost kod muškaraca\nŽene su tokom trudnoće više izložene zagađenju vazduha, ali loš kvalitet vazduha utiče i na neplodnost i slučajeve steriliteta i kod muškaraca.\nNekoliko studija je pokazalo da praškaste materije PM 10 i PM 2,5, osim što lako ulaze u plućne alveole, mogu dopreti i do testisa i smanjiti plodnost, uticati na anomalije ploda i povećati šansu za pobačaj.\nViše eksperimenata rađenih na životinjama pokazalo je da i pretporođajna izloženost izduvnim gasovima može da dovede do značajnog smanjenja dnevne proizvodnje sperme.\nKako smanjiti neplodnost na Zapadnom Balkanu?\nDa bi se smanjila neplodnost na Zapadnom Balkanu, potrebno je uz različite zdravstvene mere preuzeti što pre i mere za unapređenje kvaliteta vazduha. Zagađenje praškastim materijama, supornim oksidima i teškim metalima mora se što pre smanjiti da bi se plodnost vremenom vratila u normalne okvire. Napuštanje upotrebe uglja za proizvodnju struje je najbitnija mera za poboljšanje kvaliteta vazduha, a važnu ulogu mogu imati zamena kotlova u domaćinstvima ekološki čistijim rešenjima, solarni paneli na krovovima kuća i zgrada i projekti unapređenja energetske efikasnosti. Mora se što pre delovati, jer ukoliko neplodnost posmatrano kroz prizmu vremena, ona je u stalnom porastu i jedan je od važnih faktora pada populacije zemalja Zapadnog Balkana.\nJedna od mera smanjenja štetnog uticaja zagađenog vazduha je i smanjenje upotrebe plastike za jednokratnu upotrebu, naročito ambalaže koja ne podleže reciklaži, kao i zamena sintetičkih vlakana prirodnim.\nZemlje regiona treba da podstaknu reproduktivne endokrinologe i ginekologe da promovišu zdravu trudnoću tako što će žene edukovati da usvoje siguran način života tokom perioda pred začeće. Kako bi se smanjila neplodnost, potrebno je obezbediti visokoefikasne filtere za vazduh u zatvorenim prostorima, uz pravovremeno obaveštavanje o zagađenju vazduha, kako bi se izbegavale aktivnosti na otvorenom onda kada je kvalitet vazduha loš. Ova mera je posebno značajna za specijalne ustanove koje se bave lečenjem steriliteta, kako bi i same prilikom procesa vantelesne oplodnje stvorile optimalne uslove za pacijente i smanjile negativni uticaj zagađenja laboratorijskog vazduha na vrlo osetljive jajne ćelije i embrione. Lečenje neplodnosti i vantelesna oplodnja moraju postati mnogo dostupniji svima koji žele da imaju decu. Danas je ovaj vid lečenja postao privilegija i parovi koji žele da imaju decu moraju izdvojiti velike novčane iznose, a često moraju i da putuju van zemlje da bi uradili pojedine zahvate.\nOsim trenutnih kratkoročnih poboljšanja, potrebno je i unaprediti kapacitete dijagnostičkih centara i podsticati izvođenje zajedničkih studija koje će koristiti podatke praćenja i merenja iz zemalja Zapadnog Balkana. Stvaranjem zajedničkih interaktivnih mapa i matematičkih modela bi se sumirala kratkotrajna i dugoročna izloženost štetnim česticama u vazduhu, sa posebnim osvrtom na njihov uticaj na neplodnost, prevremena rođenja, nastanak bolesti i smrtnost novorođenčadi.\nNa kraju, potrebno je da zemlje Zapadnog Balkana počnu više da rade umesto što samo pričaju o natalitetu i da obezbede ljudima koji žele da imaju decu podršku i uslove gde će ta deca moći da rastu i udišu čist vazduh.\nDa zajedno sačuvamo i produžimo život, priključi se solidarnoj borbi građana Zapadnog Balkana, budi deo kampanje “Ujedinjeni Balkan za čist vazduh”: https://docs.google.com/forms/d/e/1FAIpQLSeGQsZYUktiOmg5xdIhvv1Pxv-ljG-btKwdw8B3iviyGZ75pQ/viewform\nViše o kampanji “Ujedinjeni Balkan za čist vazduh saznajte na: https://balkanfund.org/general-news/more-air-pollution-fewer-children-in-the-western-balkans\nBy premins| 2021-03-04T10:56:26+01:00\tMarch 4th, 2021|Categories: Kampanje, Vesti|Tags: Regionalna saradnja, Zapadni Balkan, Životna sredina|Comments Off on VEĆE ZAGAĐENJE VAZDUHA, MANJE DECE NA ZAPADNOM BALKANU


Javno preduzeće "Pošta Srbije" saopštilo je da se sprovodi mere za uspostavljanje neometanog procesa rada u svim radnim jedinicama i poštama, sa ciljem blagovremene isplate penzija i regulisanja poštanskih tokova.\nPreduzeće "Pošta Srbije" je saopštilo da se isplata penzija na šalterima pošta obavlja neometano u 1.446 pošta širom Srbije.\n"Tokom prvog dana isplate penzija na šalterima pošta isplaćeno je preko 103.000 penzija. Dostava penzija na kućnu adresu za 190.000 penzionera će se obavljati po planu počev od sutra, sukcesivno u narednih pet dana", saopštilo je to preduzeće.\nIstiču da su od 3. decembra do danas "penzije blagovremeno isporučene na adrese 15.700 penzionera iz samostalnih delatnosti i blizu 61.000 poljoprivrednih penzionera".\nIz pošte saopštavaju i da su "zbog tehnoloških problema u fazi prerade zbog nezakonite obustave rada dela zaposlenih", sprovedene mere da pošiljke koje kasne budu u najskorije vreme isporučene do krajnjih destinacija.\n"Uspostavljene procedure podrazumevaju davanje prednosti prioritetnim pošiljkama, poput medicinske opreme i materijala, hitne zdravstvene dokumentacije, pioritetnih pošiljaka važnih institucija i računa velikih korisnika koji pokazuju puno razumevanje i saradnju", saopštilo je JP "Pošta Srbije".\nMole korisnike za razumevanje i napominju da će svi potražni postupci i reklamacije biti blagovremeno rešavani.\nPreduzeće "Pošta Srbije" je saopštilo da je otežano funkcionisanje poštanskog saobraćaja u prethodnim danima prouzrkovano "nezakonitim obustavama rada jednog manjeg dela zaposlenih".\n"S tim u vezi u 90 od ukupno 1.536 korporativnih i ugovornih pošta na teritoriji čitave Srbije onemogućeno je uspostavljanje zakonskog minimuma procesa rada, a mere koje se primenjuju imaju za cilj uspostavljanje neometanog rada šaltera i u pomenutih 90 pošta", saopštilo je to preduzeće.\nKorisnicima je radi dobijanja neophodnih informacija na raspolaganju korisnički servis, i brojevi: 0700-100-300 i 011/3607-788, imejl contact@ptt.rs i kontakt forma na sajtu Preduzeća.\nZa informacije o novčanim uslugama, uključujući i isplatu penzija, uveden je dodatni korisnički broj 011/3718-280.\n"U ime preko 12.000 zaposlenih koji obavljaju savesno svoje radne obaveze, jer oni jedini imaju legitimitet da upute izvinjenje korisnicima, prenosimo jasnu poruku korisnicima da preduzimamo sve neophodne mere da zadržimo poverenje koje nam ukazuju", navedeno je u saopštenju.\n#isplata, #penzija, #pošta\nSpisak dosadašnjih komentara za članak "Penzioneri bez brige: Pošta najavila da će dostavljati penzije po planu".\nNajviše novozaraženih je u Užicu gde je registrovano devet osoba obolelih od korona virusa, zatim u Požegi i Priboju po sedam, a u Bajinoj Bašti četiri. Potvrđeno je 37 novoobolelih u Zlatiborskom okrugu… [...]\nSpisak dosadašnjih komentara za članak "Penzioneri bez brige: Pošta najavila da će dostavljati penzije po planu". Podelite vaše mišljenje sa nama. Pošaljite komentar klikom na dugme - napišite komentar.


I Srbiji i EU predstoji puno posla da bi se kredibilna politika proširenja nastavila, ocenjeno je juče na sedmoj plenarnoj sednici Nacionalnog konventa o Evropskoj uniji na kojoj je razmotren nedavno objavljeni Izveštaj Evropske komisije o napretku Srbije na putu evrointegracija.\nU fokusu sednice bile su teme koje se posebno ističu u Izveštaju, poput borbe protiv korupcije, organizovanog kriminala i pregovora Beograda i Prištine. “Ne mislim da je svaka reč biblijska, niti kao da je u Svetom pismu zapisana”, kazao je predsednik Srbije Aleksandar Vučić, prenosi N1. Kritike koje su stigle iz Brisela, a na račun rada parlamenta, predsednica Skupštine Srbije Maja Gojković rešila je da uvaži i, kako je kazala, pripremila je “paket mera”. “Jedna od mera će sigurno biti odbijanje ubuduće razmatranja zakona sa oznakom hitnosti, osim kada je to zaista izuzetno. Ulaganje većeg broja amandmana od strane poslanika, kako je ovde navedeno, vladajuće koalicije, tačna definicija: koji nisu neposredno značajni za predloge zakona… Takvih amandmana, s jedne strane, poslanika koji podržavaju rad Vlade neće biti. Samo će se na sednici raspravljati Zakon o budžetu – neće biti spajanja sa drugim zakonima”, istakla je Gojković. Ministarka za evrointegracije Jadranka Joskimović napomenula je da je inkluzivna debata o Izveštaju EK dokaz otvorenosti Vlade Srbije. Ona je izjavila da nije tačna ocena da je ovogodišnji izveštaj gori od prethodnog, već da može da se kaže da sadrži „kritičke osvrte“ u odnosu na preuzete obaveze. Šef Delegacije EU u Srbiji Sem Fabrici istakao je da je važno da se izveštaj pročita i sagleda u celosti. Ističući značaj pitanja normalizacije odnosa Beograda i Prištine, Fabrici je ponovio da je Komisija pozvala Srbiju da uloži napore u obezbeđivanju okruženja koje jasno vodi ka postizanju sporazuma sa Kosovom. „Pristupni proces je kompleksan… Sve snage u društvu treba da rade zajednički, da postignu konsenzus i uspešno dostignu cilj na putu ka EU”, rekao je Fabrici, navodeći da u tom procesu važnu ulogu ima civilni sektor. Koordinatorka Nacionalnog konventa o EU Nataša Dragojlović kazala je da je izveštaj bitan instrument na osnovu kojeg i vlast i civilno društvo, ali i građani Srbije mogu da prate napredak. Ona je podsetila na to da jedna od uloga NKEU jeste i komunikacija ovog procesa, kako sa Briselom, tako i sa građanima Srbije. A Milan Antonijević, izvršni direktor Fondacije za otvoreno društvo smatra da je u Izveštaju jasno ukazano na problem slobode medija. „Izveštaj u delu koji se tiče slobode medija i slobode izražavanja ima jasne preporuke. Stanje se mora menjati“, napomenuo je Antonijević.\nPoslanica DS Gordana Čomić za N1 je kazala da vlast nije imala sluha kada su slične kritike onim iz Izveštaja EK stizale iz njihovih redova. “Bilo je vreme da zaista počnemo ozbiljno da primenjujemo Poslovnik, a da iza sebe ostavimo vreme kada se iz propagandnih razloga što rugalo proceduri, što odbijalo da se prihvati da, pri ruganju proceduri, katkad uz vladajuću koaliciju učestvuje i opozicija. Sve ono što smo mi tokom rasprave i zasednja govorili na srpskom jeziku, oni su razumeli tek kada su pročitali na engleskom u izveštaju Komisije”, kazala je Čomić.\nMinistar Popović se odrekao jedne tužbe protiv KRIK-a“Potrebna je strateška revizija misije Unmik”


18. Kristal kup u sinhronom plivanju – LookerWeekly.com magazin\n18. Kristal kup u sinhronom plivanju\nOvog vikenda, 2. i 3. decembra Beograd će biti domaćin 18. Kristal kupa u sinhronom plivanju za devojčice uzrasta do 12 godina. Osim Srbije, koja će učestvovati sa 11 klubova, svoje predstavnike u 5 disciplina: figure, solo, duet, tim i kombinacija imaće brojne zemlje iz jugoistočne Evrope. Visok plasman i zapažene rezultate priželjkuje i domaći klub za sinhrono plivanje, KSP Novi Beograd koji će učestvovati sa više od 25 plivačica.\n“Očekujemo da ponovimo uspeh iz maja ove godine, kada smo osvojili prva mesta u timovima i kombinacijama, kao i prva mesta u duetima. Osim toga, imamo nekoliko ozbiljnih pretendenata na zlato u kategoriji solo nastupa” – izjavila je Olja Milićević Milivojević, predsednica kluba za sihnrono plivanje “Novi Beograd”.\nBiram da volim\n„Plavi slon“ egipatska baletska predstava za decu\nEgipatska ambasada u okviru Meseca egipatske kulture u Srbiji predstavlјa Trupu za modernu igru Kairske opere sa baletskom predstavom BLUE ELEPHANT. Predstava će u Srbiji biti izvedena tri puta, u petak 27. jula na...\nZa sve ljubitelje trčanja, avio-kompanija AirFrance je napravila internet stranicu koja okuplja međunarodnu zajednicu trkača www.airfrancerunning.com.


Apartmani Beograd « Stan Na Dan Beograd\nStan Na Dan Beograd ili apartmani u Beogradu predstavljaju verovatno najveću ponudu stanova na dan u Beogradu. Od soba i studio apartmana do četvorosobnih, od jeftinih do luksuznih, sa djakuzijem, bazenom, saunom.... . Svi stanovi na dan su pažljivo birani prema potrebama Vašim potrebama a nalaze se na najtraženijim lokacijama: Centar, Beograd na vodi, Novi Beograd, Blok A, Belvil, Savada, Zemun, Dorćol i Vračar uz izuzetak stanova na dan koji se nalaze van ovih lokacija (Senjak, Dedinje, Voždovac, Mirijevo, Banovo brdo, Čukarička padina, Zvezdara, Železnik, Banjica, Cerak, Miljakovac). Izberite deo grada korišćenjem brze pretrage i filtera, rezervišite INSTANT ili pošaljite upit. Omogućeno plaćanje karticama, virmanom i ino-transferom.\nStan Na Dan Beograd ili apartmani u Beogradu predstavljaju verovatno najveću ponudu stanova na dan u Beogradu. Od soba i studio apartmana do četvorosobnih, od jeftinih do luksuznih, sa djakuzijem, bazenom, saunom.


Foto: JEFF J MITCHELL / EPA;\nPredsednik SAD Donald Tramp izjavio je da je Kina noćas stupila u kontakt sa američkim zvaničnicima povodom trgovinskog spora i rekla da želi povratak za pregovarački sto.\nTramp je pozdravio ovakav razvoj situacije dok je govorio na marginama samita G7 u Bijaricu. On je pohvalio predsednika Kine Sija Đinpinga kao velikog lidera i rekao da je dobrodošla njegova želja da se postigne dogovor i da situacija ostane mirna.\nTrgovinski spor između SAD i Kine eskalirao je u petak, 23. avgusta, kada su obe strane uvele dodatne carine na robu druge zemlje.\nTramp je u obraćanju novinarima tokom samita lidera bogatih industrijskih zemalja rekao da želi da vidi snažan Iran i da se ne zalaže za promenu vlasti u Teheranu. On je dodao da je neprihvatljiv način na koji su Iranci primorani da vode živote.\nTramp je rekao da nije iznenađen time što je Francuska pozvala šefa iranske diplomatije Mohamada DŽavada Zarifa na razgovore na marginama samita G7. On je dodao da ne želi da se lično sretne sa Zarifom i da je prerano za takav susret.\nPredsednik SAD rekao je da će predstojeći razgovori o porezu u Francuskoj na prihode velikih tehnoloških firmi odrediti odluku SAD o eventualnom uvođenju carina na francusko vino.\nTramp je dodao da će on i njegovi saveznici tokom dana na samitu G7 razgovarati o svetskoj digitalnoj transformaciji\nSVET MOŽE DA ODAHNE Tramp i Si dogovorili "PREKID VATRE" u trgovinskom ratu


Uručeni ugovori o dodeli pomoći za popravku ili adaptaciju kupljenih seoskih kuća sa okućnicom za 13 izbegličkih porodica\nU opštini Alibunar danas je svečano uručeno 13 ugovora o dodeli pomoći za popravku ili adaptaciju kupljenih seoskih kuća sa okućnicom namenjenih izbegličkim porodicama iz Bosne i Hercegovine i Hrvatske, koje imaju prebivalište na teritoriji opštine Alibunar, u okviru petog potprojekta Regionalnog stambenog programa u Republici Srbiji (RSP).\nU ime Komesarijata za izbeglice i migracije, korisnicima se obratila LJiljana Rakić, koja je ovom prilikom istakla odličnu saradnju sa opštinom Alibunar u sprovođenju Regionalnog stambenog programa. Posebno se zahvalila RSP donatorima, na čelu sa Evropskom Unijom kao najvećim donatorom, a korisnicima je čestitala i poželela srećno useljenje u nova domaćinstva.Zamenik predsednika opštine Alibunar Boško Tijanić zahvalio se korisnicima na strpljenju i poželeo im srećan život u novim domovima. U ime korisnika, Snežana Milošević se zahvalila opštini, Komesarijatu za izbeglice i migracije i donatorima.\nRegionalni program stambenog zbrinjavanja (RSP) je zajednički višegodišnji program Republike Srbije, Bosne i Hercegovine, Crne Gore i Republike Hrvatske, koji ima za cilj da obezbedi trajna stambena rešenja za najugroženije izbegličke porodice u regionu. Regionalni stambeni program Republike Srbije sprovodi se uz podršku OEBS-a i UNHCR-a, a finansiran je sredstvima Evropske unije, koja je najveći donator, Sjedinjenih Američkih Država, Nemačke, Italije, Norveške, Švajcarske, Danske, Turske, Luksemburga, Kipra, Rumunije, Češke, Slovačke i Mađarske.


RTS :: Urošević: Turneja dobra za igrače i klubove, bolje u Panami\nFudbal Urošević: Turneja dobra za igrače i klubove, bolje u Panami\nsreda, 27. jan 2021, 17:58 -> 22:20\nFudbalska reprezentacija Srbije, sastavljena uglavnom od igrača iz Superlige Srbije u četvrtak uveče (jedan sat iza ponoći RTS1) odigraće protiv Paname i drugu prijateljsku utakmicu na zimskoj turneji.\n"Nije bilo jednostavno za igru. Ne želim da bilo šta zvuči kao opravdanje, ali postojali su neki objektivni faktori koji su zaista uticali na konačan rezultat – stvarno je bilo pretoplo i samim tim vrlo teško za kretanje po terenu, opet došli smo iz jedne klime u drugu, tek smo ušli iz priprema u takmičarski meč."\n"Ipak i pored svega toga svesni smo da je moralo bolje. Verujem da ćemo protiv Paname imati više prostora za igru, da ćemo koliko toliko biti svežiji i uigraniji pa će samim tim doći i bolji rezutat", rekao je Tanjugu kapiten Slobodan Urošević, prvotimac Partizana i osvajač zlatne medlje sa omladinskom reprezentacijom na Evropskom prvenestvu 2013. godine.\n"Svi momci se osećaju privilegovano što im se eto na ovaj način ukazala jedinstvena prilika u karijeri da nose dres Srbije. Svesni smo da se to posle ove turneje možda više nikada neće dogoditi. Sjajno iskustvo. Svi smo zahvalni na pozivu, kao i Fudalskom savezu koji se izborio da ovu turneju organizuje na najbolji mogući način."\n"Iako to verovatno nije bilo jednostavno zbog brojnih okolnosti - početak klupskih priprema, situacija sa epidemijom kovida-19 i slično. Od svega ovoga možemo samo da imamo koristi. Kako mi, tako i naši klubovi. Ostaje da popravimo utisak protiv Paname i da se koliko god je moguće potrudimo da se vratimo u Srbiju sa bar jednom pobedom", zaključio je Urošević.


Patrijarh okuplja politički vrh RS u Bijeljini – mojKontakt portal – Radio Televizija Kontakt\nPatrijarh okuplja politički vrh RS u Bijeljini\nBy Bojan Hrstić / 05. 11. 2015.\nBanjaluka – Patrijarh srpski Irinej danas će u Bijeljini okupiti politički vrh iz RS kako bi razgovarali o problemima u Srpskoj i Srbiji, a jedna od glavnih tema biće predloženi ugovor između Savjeta ministara BiH i Islamske zajednice.\nDolazak na sastanak potvrdili su predsjednik RS i lider SNSD-a Milorad Dodik, član Predsjedništva BiH iz RS i predsjednik PDP-a Mladen Ivanić te zamjenik predsjedavajućeg Parlamenta BiH i lider SDS-a Mladen Bosić. Dodik je istakao da patrijarh nije neko ko će doći da nameće rješenja, ali da u svakom slučaju Srpska pravoslavna crkva treba da iznese svoj stav. U SDS-u očekuju da dijalogom dođu do rješenja koja su u interesu srpskog naroda i Srpske pravoslavne crkve.\n– Ivanić će imati šta da kaže, a dobro je da se razgovara o otvorenim pitanjima – istakao je potpredsjednik PDP-a Branislav Borenović.\nVladika zahumsko-hercegovački i primorski Grigorije rekao je da ne zna šta tačno piše u prijedlogu ugovora između Savjeta ministara i Islamske zajednice, ali da ima načelan stav da je to stvar između države i Islamske zajednice.\n– Nećemo zauzimati stav, jer se radi o ugovoru između države i jedne vjerske zajednice, a ne o ugovoru među vjerskim zajednicama – rekao je vladika Grigorije naglasivši da će sastanku u Bijeljini prisustvovati svi članovi Sinoda Srpske pravoslavne crkve i svi episkopi u BiH.\nNovi film o Džejmsu Bondu pretpremijerno u Banjaluci\nSunčano i toplo, temperatura do 22


Sindikati upozoravaju da postoje i poslodavci koji koriste krizu da se oslobode radnika ili im smanje zarade. Svaki četvrti zaposleni u privatnom sektoru ostao je bez posla tokom pandemije, procena je udruženja „Zaštitnik preduzetnika i… »\nAmerička vlada potvrdila da raste broj diplomata i špijuna koji se žale na neutvrđenu bolest, ali ne uspeva da utvrdi ko stoji iza napada. Neobjašnjivi simptomi poznati kao havanski sindrom nedavno su potvrđeni kod više od 130 američkih diplomata… »\nZbog velike tražnje na svetskom tržištu proizvođači iz ariljskog kraja dobijaju ponudu od 250 dinara za kilogram ovog voća. Ovogodišnja sezona maline još nije počela a izvoznici su već unapred prodali oko 20.000 tona ovog voća iz Srbije. Do… »\nIzrael zamrzava odnose Prištine i islamskog sveta\nKosovo je proizvod Amerike, ono je bilo pozvano da otvori ambasadu u Jerusalimu i to su uradili poslušno jer drugi izlaz nisu ni imali, kaže Vladislav Jovanović. Odluka Izraela da prizna „Kosovo” doneta je pod američkim pritiskom, izjavio je… »\n„Vrt dobre nade” razmatra pravne sankcije za Zorana Jovanovića koji je na svoju ruku ušao u kavez. – Životinje nisu uvek pitome i bezopasne i njima mogu da prilaze isključivo obučeni radnici koji imaju iskustva. Istog vikenda kada je iz Rusije… »\nReagovanje na tekst „ Koliko je teško reći: NATO je ubio 16 radnika RTS-a”, „Politika”, 7. 5. 2021. Gospodine Radomiroviću, Domaća vlast i NATO ubili su 16 radnika RTS-a; domaća vlast ih je podmetnula da poginu, a NATO bacio bombe –… »\nMali rečnik propagandnih nedoumica\nU poslednjih 20 godina gotovo sve što se tiče međunarodnih vojnih, političkih i pravnih osnova specifičnog „kosovskog slučaja” postalo je predmet beskrajne manipulacije, pre svega iz propagandnih razloga. Javnost se obmanjuje sadržajem… »\nZnačenje zaposlenosti i evidencije tog stanja\nZaposlenost se različito tretira: prema jednima, zaposleni su oni koji rade, a nezaposleni su oni koji ne rade; prema drugima, zaposleni su oni koji imaju posao, a nezaposleni oni koji ga traže; prema trećima, zaposleni su i oni koji rade kod… »\nNevolje „dobre vile s planine”\nOd Zorice Arsić, dobitnice zlatne povelje za humanost i solidarnost „Kapetan Miša Anastasijević”, inspekcija traži da izmesti radioaktivni gromobran sa svog imanja koji je drugi postavio pre pola veka, a za to bi trebalo da izdvoji oko 400.000… »\nIz azila pušteno 1.000 divljih mačaka na ulice Čikaga da bi rešile problem najezde pacova. U okviru programa pod nazivom „Mačke na poslu” po dve ili tri mačke, sve sterilisane i vakcinisane, raspoređene su ispred stambenih objekata i preduzeća… »\nTeško povredio staricu, od povreda preminula u Kliničkom centru


Evropski parlament ne želi označavati hranu u bojama semafora | Portal 072info\n13/04/2016 13/04/2016 u 14:33\nEvropski parlament glasao je u utorak na plenarnoj sjednici u Strasbourgu protiv označavanja hrane bojama semafora, sistema kakav je ranije uvela Velika Britanija za razlikovanje zdrave od nezdrave hrane.\nEvropski parlament je prihvatio prijedlog koji dovodi u pitanje naučnu utemeljenost nutritivnih profila na kojima se temelji taj sistem.\nHrana bi, po tom sistemu, imala oznaku u bojama semafora, crvenu, žutu ili zelenu, ovisno o sadržaju masnoća, soli i šećera.\nCilj ovog sistema je da pomogne potrošačima da izaberu zdravu hranu od nezdrave.\nIpak, prijedlog je izazvao veliko protivljenje industrije jer, kako se navodi, može izazvati apsurdne situacije da dijetalna gazirana pića budu označena zelenom bojom, a ekstra-djevičansko maslinovo ulje crvenom.


Američki glumac Morgan Frimen\nPiše: Ron Synovitz (Priredio Dragan Štavljanin)\nJedan od vodećih savetnika NATO-a za rusku propagandu na internetu, kazao je da je američki glumac Morgan Frimen (Freeman) na udaru "koordinisanog, prokremljinskog napada na društvenim mrežama" nakon što je kritikovao ruskog predsednika Vladimira Putina zbog "napada" na Sjedinjene Države prošle godine.\nRolf Fredhajm (Fredheim), analitičar u Strateškom komunikaconom centru NATO-a za izuzetnost u Rigi, kazao je da onlajn napadi protiv Frimena slede već viđen "klasičan model" anti-NATO kampanje u cilju manipulisanja zapadnim javnim mnjenjem.\nFredhajm je kazao za Radio Slobodna Evropa (RSE) da ne može da potvrdi da li je nedavna lavina napada na Frimena na Tviteru, Jutjubu i drugim društvenim mrežama direktno koordinisana iz Kremlja.\nMeđutim, on ističe da tajming i sličnost sa mnogim prethodnim, sugerišu da je armija prokremljinskih, onlajn trolova možda podstaknuta kritikom Putinovog portparola Dmitrija Peskova na račun Frimena u sredu, 20. septembra, samo dan nakon izjave američkog glumca.\n"Izgleda veoma koordinisano, jer je reč o različitim platformama na kojima se odašiljie ista poruka", ukazuje Fredhajm.\n"To je više od tinejdžera koji deluju iz podruma. Možda se radi o mnogo tinejdžera koji deluju iz mnogo podruma. Ali, možda je u pitanju i nešto kudikamo sofisticiranije, kao što su 'fabrike trolova' u Sankt Peterburgu", dodaje stručnjak NATO-a.\n"Znamo da postoje organizacije, neka vrsta PR kompanija i tako dalje, koje zadovoljavaju širok spektar usluga za mnoge klijente uključujući, verovatno, organizacija povezanih sa Kremljom", dodaje Fredhajm.\nTo je više od tinejdžera koji deluju iz podruma: Rolf Fredhajm\nPeskov se obrušio na poznatog glumca nakon video nastupa, objavljenog na sajtu dvostranačke organizacije "Komitet za istraživanje Rusije", koja sebe opisuje kao "resurs, pomažući Amerikancima da prepoznaju i shvate ozbiljnost kontinuiranog napada Rusije na našu demokratiju".\nFrimen je kazao da su Sjedinjene Američke Države "napadnute" i "u ratu" sa Rusijom.\nOn je dodao da Putin, "kao pravi špijun KGB… tajno koristi sajber vojnu tehnologiju za napad na demokratije širom sveta".\n"Upotrebljavajući društvene mreže za širenje propagande i lažnih informacija, on ubeđuje ljude u demokratskim društvima da ne veruju svojim medijima, političkom procesu čak ni susedima. I on pobeđuje", ocenio je Frimen.\nPeskov je odgovorio da Kremlj ne uzima za ozbiljno Frimenovu izjavu, nazivajući ga "žrtvom narcističkog, samozvanog statusa, prepunog emocija", koji je podlegao "emotivnom teretu bez pravih informacija o realnom stanju stvari".\nPeskov je takođe optužio Frimena da pati od "produžavanja neke vrste makartizma". Reč je o kampanji američkog senatora Džoa Makartija (Joe McCarthy) – širenje straha o navodnom uticaju komunističkih agenata u institucijama SAD-a tokom 1950-ih.\nUbrzo nakon kritika koje je izrekao Peskov, video snimci i karikature sa stotinama komentara pojavili su se na Jutjubu i Tviteru ismejavajući Frimena kao ekscentričnu, neinformisanu holivudsku zvezdu koja pati od nove vrste makartizma.\nTakođe, Tviter nalog "Komiteta za istraživanje Rusije" je zasut porukama protiv Frimena.\nFredhajm kaže da sve ovo podseća na napade "internet trol fabrika" povezanih sa zvaničnom Moskvom u kojima zaposleni stručnjaci koordinišu svoje poruke i akcije protiv ciljeva koji su identifikovani kao antikremljinski.\n"U stvarnosti, ovde je reč o operatorima koji upravljaju mnoštvom, verovatno lažnih naloga na društvenim mrežama koji imaju nejasan ali verovatno stvaran identitet. Time se stvara lažno javno mnjenje, talas mišljenja usmerenih prema konkretnoj poruci ili ličnosti u nastojanju da se oblikuje konverzacija", ističe ekspert NATO-a.\nOn smatra da ovakve kampanje imaju višestruke ciljeve.\nS jedne strane, oni koji su uključeni u koordinisanu reakciju možda pokušavaju "da prikriju neku drugu poruku".\n"Ako zaspete prostor sa vašim porukama, onda potiskujete druge ljude koji bi možda želeli da se uključe. To znači da je sada fokus na samog Frimena, na izvor, a ne na poruku sa kojom on pokušava da komunicira", ukazuje Fredhajm.\nDrugi cilj "armije trolova" je da manipulišu javnim diskursom stvaranjem "efekta zastrašivanja".\n"Time se obeshrabruju drugi ljudi da učestvuju u toj raspravi. To liči na veoma neprijateljski prostor, tako da često odustaju oni koji su mislili da iskažu svoj stav", smatra Fredhajm.\nTrolovi nastoje da promovišu i sopstvenu poruku, stvarajući "efekat stada".\n"Ako ljudi vide mnogo ovakvih poruka, onda to liči na prihvatljiv odgovor koji može podstaći iskrena osećanja drugih", kaže analitičar NATO-a.\nIstraživač Instituta za međunarodne odnose u Pragu Mark Galeoti (Galeotti) kaže da je prirodno da je Frimen sada na "liniji vatre" jer je sam sebe učinio portparolom javnosti o spornom pitanju.\nOn je kazao za RSE da doživljava "Komitet za istraživanje Rusije" kao "glupu inicijativu" koja može samo da odvlači pažnju jer nema da ponudi ništa novo o navodnom ruskom mešanju u američke predsedničke izbore "osim jastrebovskog preterivanja".\nPrema njegovim rečima, Kremlj apsolutno vodi "koordinisanu kampanju" dezinformisanja i manipulisanja javnim mnjenjem "gde oseća da je korisno i važno".\nKoordinisana kampanja Kremlja: Mark Galeoti\nMeđutim, Galeoti smatra da postoje slučajevi "istinskog talasa" ljudi koji na internetu reaguju na priče i događaje koji ih iritiraju.\n"Najinteresantnije je ono u sredini. Ne treba da polazimo od pretpostavke da je sve što dolazi iz Rusije pažljivo koordinisano iz Kremlja, jer nije", ističe Galeoti.\nPutin i šef ruske diplomatije Sergej Lavrov su u više navrata odbacili optužbe američkih obaveštajnih službi i drugih zvaničnika da su državni organi Rusije nastojali da se mešaju u američke izbore.\n"Kremlj je sklon da definiše široke smernice a mnoge druge institucije i pojedinci se utrkuju da ih slede i učine nešto što pretpostavljaju da bi Kremlj voleo", smatra Galeoti.\n"Očito je da Kremlj želi da diskredituje Morgana Frimena pre kao ličnost, nego njegovu inicijativu. Naravno, pokušavate da diskreditujete donosioca poruke ako takođe nastojite da atakujete na samu poruku", zaključuje analitičar Instituta u Pragu.


Rusija preko svog satelita Srbije zaoštrava situaciju na Z. Balkanu – DnevniZurnal\nRusija preko svog satelita Srbije zaoštrava situaciju na Z. Balkanu\nby admin 20/02/2022, 20:10 2k Views\nMinistarstvo spoljnih poslova i dijaspore Kosova (MSPD) ocenilo je da “žestoka ruska kampanja protiv Kosova i drugih zemalja Zapadnog Balkana, između ostalog, ima za cilj da zaoštri situaciju na Kosovu i šire u regionu preko Srbije koja je ruski satelit na Balkanu”.\nMinistarstvo je saopštilo da su izjave ministra spoljnih poslova Rusije Sergeja Lavrova o kosovskim plaćenicima u Ukrajini neistinite i pristrasne.\n„Obaveštavamo ruskog ministra Lavrova i rusku novinsku agenciju TASS da je Republika Kosovo zakonom zabranila učešće svojih građana u ratovima u inostranstvu i ovaj zakon predviđa oštre kazne za svakog njenog građanina koji mogu biti deo takvih akcija“, kaže se u izjavi MSPD.\nU ministarstvu ističu da su izjave ministra Lavrova „deo žestoke kampanje ruske propagande koja ima za cilj da skrene pažnju celog demokratskog sveta sa strepnji koju stvara hegemonistička politika i ruska diktatura oko prava naroda za slobodan i suveren život“.\n“MSPD izražava punu solidarnost naroda Kosova sa narodom Ukrajine za pravo na slobodan i suveren život u svojoj zemlji. Kosovo poziva na smanjenje tenzija i izbegavanje sukoba, koji mogu poprimiti nepredvidive razmere. Kosovo se pridružuje demokratskom svetu u osudi ruske hegemonističke i ekspanzionističke politike na štetu suverene i nezavisne države Ukrajine”, navodi se u reagovanju.


7. Međunarodni volontersko eko kamp „ZLAKUSA 2015“\nEtno udruženje „Zavičaj“ i Etno park „Terzića avlija“, u partnerstvu sa Mladim istraživačima Srbije, uz podršku Ministarstva sporta i omladine Republike Srbije, organizuje 7. Međunarodni volonterski eko kamp „ZLAKUSA 2015“ u periodu od 28. avgusta do 08. septembra 2015. godine. Ovogodišnji međunarodni eko kamp održava se u okviru projekta «10 godina seoskog turizma u Zlakusi», pod pokroviteljstvom Ministarstva trgovine, turizma i telekomunikacija Republike Srbije. Prijatelji 7. Međunarodnog eko kampa «Zlakusa 2015» su Kancelarija za mlade i Fond za zaštitu životne sredine Grada Užica.\nU nedelju, 30. septembra, učesnike eko kampa posetiće državni sekretar za omladinu Ministarstva omladine i sporta, Nenad Borovčanin ( šampion Evrope 2011. godine u boksu, dvostruki šampion Srbije, trostruki šampion Jugoslavije…).\nPozivaju se svi zainteresovani koji se još uvek nisu prijavili za učešće u ovogodišnjem eko kampu da se priključe akcijama stranih i domaćih volontera na uklanjanju divljih deponija duž lokalnih vodenih tokova, markiranih pešačkih staza, kao i plaža ne reci Rzav.\nPrijave i i nformacije na e-mail: drco1234@open.telekom.rs ili na telefone 063-8439866, 069-5461180.


Najbrojnija Policijada do sada – ZoomUe\nby Zoran Đurović · 8 јуна, 2021\nZLATIBOR – Ovogodišnja Policijada na Zlatiboru je najmasovnija sportska manifestacija u MUP-u na kojoj je postignut rokord u broju učesnika, njih čak 1 200. Učesnici su se nadmetali u čak 11 sportskih disciplina: mali fudbal, basket, odbojka, pecanje, streljaštvo, tenis, stoni tenis, šah, pikado, povlačenje konopca i trčanje.\nPolicijadu je otvorio predsednik Sindikata srpske policije Lazar Ranitović, koji se na početku zahvalio rukovodstvu Ministarstva unutrašnjih poslova na nesebičnoj saradnji i naporima koje ulažu u poboljšanju prava zaposlenih.\n„Mi hoćemo i želimo dobar odnos sa MUP-om, sa poslodavcem Vladom Republike Srbije, jer samo tako možemo podići ugled MUP-a, zaštiti policijajce na ulici i na taj način povećati bezbednost građana“, reči su Ranitovića.\nPodršku u organizaciji manifestacije dali su opština Čajetina, Turistička organizacija Zlatibor i mnogi drugi. A na završnom skupu plaketu za doprinos razvoja sporta u MUP dobio je Vladimir Ilić, pomoćnik ministra unutrašnjih poslova, zadužen za ljudske resurse.\n„Ministarstvo unutrašnjih poslova daje svoj doprinos u afirmaciji sporta u Srbiji, pre svega kroz značajne rezultate svojih pripadnika koje postižu na domaćin i na međunarodnim takmičenjima u mnogim sportskim disciplinama i veštinama. Ponosimo se sportskim uspesima svih naših pripadnika i baš kao što je rekao i naš ministar unutrašnjih poslova Aleksandar Vulin, sport je oblast u koju treba neprestano ulagati, a mi smo spremni da u narednom periodu pružimo još veću pomoć i podršku našim pripadnicima kako bi ostvarivali još bolje sportske rezultate“, istakao je Ilić.\nDivlje deponije u Rupeljevu (VIDEO)\nPenal rulet na strani Voždovca (VIDEO)\nBudžet opštine Čajetina uvećan za 631 milion dinara\nNext story Promocije Zlatibora održane u 12 gradova Srbije\nPrevious story Veliki uspeh najbolje atletičarke iz Ivanjice


Obeleženo 14 godina od pogibije gardista, tužba protiv države\nIzvor: RTS, 05.Okt.2018, 11:31\nPorodice gardista Dragana Jakovljevića i Dražena Milovanovića obeležile su 14. godišnjicu pogibije svojih sinova. Njihovi pravni zastupnici najavili su tužbu protiv države Srbije pred Evropskim sudom za ljudska prava u Strazburu zbog nesprovođenja nove istrage po presudi Ustavnog suda iz 2013. godine.\nPorodice su zapalile sveće ispred vojnog objekta "Karaš" na Topčideru, gde su Jakovljević i Milovanović >> Pročitaj celu vest na sajtu RTS << 5. oktobra 2004. godine pronađeni mrtvi.\nOtac Dražena Milovanovića, Petar Milovanović, istakao je istraga stoji u mestu i da je tako od prvog dana, te da mu se čini da "ni država, ni vojska nisu zainteresovane za ovaj slučaj".\n"I od ove i od bivših vlasti dobijali smo samo obećanja, ništa nismo saznali, ovo je sramota za državu, a naši zastupnici će potražiti pravdu na drugom mestu", ukazao je Milovanović.\nPostavio je pitanje zašto se stalo sa istragom i podsetio da su se roditelji gardista pre dve godine sastali sa tadašnjim premijerom Aleksandrom Vučićem kada je, kaže, najavljeno formiranje posebne komisije za razmatranje činjenica i okolnosti vezanih za smrt gardista.\n"Do danas se ništa ne zna o toj komisiji ni zašto se stalo sa tim", rekao je Milovanović.\nJedan od pravnih zastupnika porodica Jakovljević i Milovanović, Predrag Savić, najavio je pokretanje tužbe protiv države Srbije pred Evropskim sudom za ljudska prava zbog nesprovođenja presude Ustavnog suda iz 2013. godine da se sprovede istrage protiv onih koji su ometali istragu o pogibiji gardista.\nTvrdi da su porodice i njihovi advokati uspeli da za 14 godina dokažu da su vojnici ubijeni i da je to 2013.godine potvrdila odluka Ustavnog suda u kojoj se navodi da je gardistima povređeno pravo na život, a porodicama pravo na pravično suđenje.\nSavić je naveo da sud u Strazburu već razmatra predstavku koju su pravni zastupnici porodica gardista podneli povodom oslobađanja optužbe za klevete i uvrede nekadašnjeg vojnog istražnog sudije Vuka Tufegdžića.\n"O tom predmetu će se u Strazburu odlučivati menitorno, iako su tužioci privatna lica. Napravljen je taj presedan, a nadamo se da ćemo i u ovom predmetu uspeti da pridobijemo nadležnost suda u Strazburu", ukazao je Savić.\nDodao je da nema nikakvih informacija o komisiji čije je formiranje najavljeno pre dve godine kako bi se ispitale sve okolnosti i činjenice o "slučaju Topčider".\n"Tražio sam nekoliko puta od MUP-a da postupa u ovom predmetu i proveri neke informacije što je i učinjeno, ali ne znam da li je to urađeno nezavisno ili je u nadležnosti ove komisije. Voleo bih da ta komisija postoji, da radi i da otkrije počinioce ovog krivičnog dela", naveo je Savić.\nGodišnjicu smrti dvojice gardista obeležila je i nevladina organizacija "Žene u crnom", čije su predstavnice položile cveće na mesto pogibije Jakovljevića i Milovanovića i razvile transparent "Nikad nećemo zaboraviti zločin u Topčideru".\nRadio Slobodna Evropa: Slučaj Topčider: Ista pitanja i dalje bez odgovora\nKomemorativnim skupom u centru Beograda, Žene u crnom obeležile su danas 14 godina od pogibije dvojice gardista u kasarni u Topčideru, a koordinatorka te organizacije Staša Zajović ocenila je da je "politika kontinuiteta od pre 5. oktobra nastavljena i danas" i da se uočava politika "državnog...\nNavršilo se 14 godina od smrti gardista Dragana Jakovljevića i Dražena Milovanovića, a njihove porodice su obeležavajući pogibiju svojih sinova kritikovale rad komisije osnovane da istraži ovaj slučaj i koja nema rezultata već dve godine. Takođe, njihovi pravni zastupnici najavili su tužbu...


Prijedlog za ukidanje vanrednog stanja stigao u NSRS | Trebinje Danas\nPrijedlog za ukidanje vanrednog stanja stigao u NSRS\n14.05.2020. u 16:06\nPrijedlog odluke o ukidanju vanrednog stanja za teritoriju Republike Srpske koji je Vlada usvojila na današnjoj sjednici stigao je u Narodnu skupštinu Republike Srpske, potvrđeno je Srni u parlamentu Srpske.\nKolegijum Narodne skupštine zaključio je na jučerašnjoj sjednici da će, nakon što iz Vlade stigne zahtjev za održavanje posebne sjednice na kojoj će biti razmatrano ukidanje vanrednog stanja i konačan prijedlog dnevnog reda, biti održana telefonska sjednica Kolegijuma na kojoj će biti zakazana posebna sjednica, dogovoren termin održavanja i utvrđen prijedlog dnevnog reda.\nKolegijum će se ponovo sastati uoči posebne sjednice i potvrditi zaključke u vezi održavanja posebne sjednice.\nNa sjednici Kolegijuma Narodne skupštine zaključeno je da će posebna sjednica parlamenta biti održana u konferencijskoj sali Vlade Srpske, koja je najadekvatnija u pogledu tehničkih uslova i stručnog mišljenja u vezi sa epidemiološkim uslovima prouzrokovanim virusom korona.\nNarodna skupština Republike Srpske usvojila je 28. marta na prijedlog Vlade odluku o proglašenju vanrednog stanja u Srpskoj zbog epidemije virusa korona.


Svaki stanovnik u Srpskoj dužan 2.350 KM\n22.05.2017. / 14:05\nBANJALUKA – Zaduženost stanovnika Republike Srpske ide uzlaznom putanjom pa je tako svaki na kraju prošle godine bio dužan 2.350 KM, što je za 41 marku više u odnosu na kraj 2015.\nIsta situacija je i u mikrokreditnim organizacijama jer je i u ovom sektoru primjetan rast zaduženosti, a na kraju prošle godine krediti plasirani u ovom sektoru težili su 230,30 miliona KM što je 197 KM po stanovniku RS.\nTo je za 14 maraka više u odnosu na kraj 2015. godine kada su stanovnici RS bili zaduženi u ovom sektoru u prosjeku po 183 marke. Jedino sektor finansijskog lizinga bilježi pad zaduženosti, a njegova ukupna potraživanja od stanovnika RS na kraju prošle godine težila su 2,5 miliona KM.\n– Najvjerovatnije će ovaj trend ostati i u idućem periodu – kazao je Pavlović. Glas Srpske\nTagovi: republika srpskastanovnistvovaznozaduzenost


mozak Архиве - Biznis i Finansije\nHome\tTags\tPosts tagged with "mozak"\nNaučnici smatraju da je struktura mišijeg mozga vrlo slična ljudskoj\nIstraživači koji se bave neuronaukom mozga proučavali su mišji mozak koji je veličine zrna peska i objavili su 3D mapu mozga miša.\nSmatra se da je struktura mišjeg mozga vrlo slična ljudskoj.\nMapa i osnovni podaci, koji su dostupni javnosti, prikazuju više od 200.000 neurona i pola milijarde neuronskih veza koji se nalaze u mozgu miša.\nIstraživanje je deo programa „Machine Intelligence from Cortical Networks“, čiji je cilj poboljšanje algoritama mašinskog učenja i veštačke inteligencije povratnim inženjeringom moždane kore, koja je odgovorna za više funkcija kod sisara, poput planiranja i zaključivanja.\nNaučnici sa Medicinskog koledža „Bejlor“ i Univerziteta Prinston napravili su najveći 3D dijagram mozga miša. U jednom kubnom milimetru mozga miša nalazi se oko 200.000 moždanih ćelija i skoro 500 miliona sinapsi.\nDa bi se napravila mapa mozga, bilo je potrebno oko pet godina, a projekat je imao tri faze.\nIstraživači su se usredsredili na vizuelni enokorteks, oblast mozga koja je ključna za vizuelnu percepciju. Prikupili su podatke koji mere tipičnu aktivnost mozga miša dok je još bio živ u prvoj fazi, a snimljeno je više od 70.000 fotografija aktivnih moždanih ćelija.\nDobijeni podaci u istraživanju su jedinstveni jer uključuju snimke obrazaca aktivnosti prouzrokovanih raznim složenim vizuelnim nadražajima, Jutjub snimaka, holivudskih filmova, za oko 75.000 moždanih ćelija u istom volumenu mozga koji je korišćen za kreiranje mape, koja je dostupna javnosti.\nNaučnici su isekli mali deo mozga na više od 25.000 ultratankih delova, a zatim su elektronskim mikroskopom snimili više od 150 miliona fotografija visoke rezolucije.\nMapa će biti od neprocenjive vrednosti za naučnike koji žele da saznaju kako mozak obrađuje informacije, kao i za istraživače koji pokušavaju da shvate kako lečiti bolesti mozga.\nNajveći tehnološki magovi današnjice uporedo sa razvojem veštačke inteligencije, trkaju se i ko će prvi veštački unaprediti ljudsku inteligenciju. Naučnici koji im svesrdno pomažu u tome rukovodeći se dokazanom činjenicom da je „razvoj tamo gde ima novca“, ne spore da ovakvi projekti nose ogromne zdravstvene, pa i tehnološke rizike. Ipak oni tvrde da je to prihvatljiva cena za „opamećivanje“ čovečanstva kako bi u budućnosti donosilo odgovornije odluke. To što se uređaji koji obezbeđuju „super mozak“ već unapred razvijaju samo za privilegovane koji su dovoljno bogati da ih kupe, kako bi postali još privilegovaniji – pa od nekuda mora da se počne…\nPamet za bogate\nZebnje da smo u predvorju pakla u kojem će ljudskim životima upravljati mašine, ili kako se to afirmativnije kaže „veštačka intelegencija“, po svoj prilici su krajnje neosnovane – barem za neke.\nZahvaljujući pravilu još iz antike, a kojeg se drže i novi bogataši iznikli na novim tehnologijama – da se sva jaja ne drže u istoj korpi – trust mozgova iz Silicijumske doline uporedo „diversifikuje“ poslovanje na dva različita, ali podjednako unosna fronta.\nJedan je manje popularan među običnim smrtnicima i odnosi se na razvoj već pomenute veštačke inteligencije, s ciljem da mašine budu pametnije od ljudi, pa time i daleko efikasnije, što je osnova ekstra zarade i sticanja bogatstva za pojedince.\nDrugi je, nasuprot tome, u korist ljudi – ali izgleda opet samo onih bogatih. To dostignuće se kolokvijalno naziva „čip za pamet“, na šta bi se stručnjaci s prezirom osvrnuli i više nego razumljivo objasnili laicima da su u pitanju „moždani interfejsi“.\nNa ovaj voz gledaju da se pre drugih ukrcaju svi koji nešto znače u ne baš pitomom svetu tehnoloških inovacija, a neki da po svaku cenu predvode, poput perjanica novog doba, Fejsbuka, Gugla i Amazona…\nBotoks za mozak\nIsto radi i reinkarnacija Leonarda da Vinčija, u sadašnjem obliku pod imenom Ilion Mask, koji se u sve razume bolje od ostalih i pokreće ga isključivo ljubav prema napretku čovečanstva. Ovaj savremeni vizionar je i izazvao najveća komešanja među fanovima „moždanog interfejsa“, objavivši prošle godine da već uveliko razvija „botoks za mozak“.\nUprkos ljubavi prema čovečanstvu, istraživanja dotičnog humaniste i njegove kompanije „Neuralink“ nisu usmerena na oblasti kojima se do sada bavila medicinska nauka kako bi se uz podršku novih tehnologija pomoglo obolelima od slabovidosti, gluvoće, Parkinsonove bolesti, paraplegije i sličnih teškoća, već iskljućivo na „podršku“ zdravim ljudima.\nNaime, uređaj koji ova kompanija razvija namenjen je pojedincima koji žele da uvećaju svoju inteligenciju i saznajne sposobnosti, odnosno da uz pomoć tehnoloških inovacija dobiju „super mozak“. Pod uslovom, naravno, i da imaju super finansijske mogućnosti da takvo čudo od mašine kupe.\nTo što ova istraživanja nisu namenjena napretku nauke radi poboljšanja medicinskih terapija, nije predstavljalo prepreku naučnicima da svesrdno daju svoj doprinos.\nJer kako objašnjava jedan od vodećih članova tima u „Neuralinku“, istraživač na postdoktorskim studijama na Medicinskom fakultetu Univerziteta Harvard, Dejvid Valeri: „Uprkos moralnim dilemama šta sve mogu biti posledice ovakvih istraživanja i opasnostima koje ona nose – kapitalizam je jasan: ako postoji dovoljno potražnje za nečim i dovoljno volje, odnosno novca da se to razvije, onda će se to i razvijati“.\nIstorija “remontovanja mozga”\nMa koliko se danas potenciralo da ništa pametno nije postojalo pre pameti u Silicijumskoj dolini, pokušaji naučnika da razviju vezu između računara i ljudskog mozga mere se decenijama.\nPrvi takav uređaj napravljen je još davne 1973. godine na Univerzitetu u Kaliforniji. Manje je poznato da se time bavila i nauka u bivšoj Jugoslaviji, pa su 1988. jugoslovenski istraživači eksperimentisali kako se uz upotrebu elektroencefalografije mogu izdavati naredbe robotu da otvara i zatvara očne kapke.\nNo, najveći pomaci su ipak napravljeni u ovom milenijumu, pa je tako 2005. godine Metju Negl postao prva paralizovana osoba kojoj je omogućeno da pokreće veštačku ruku mislima pomoću tehnologije koju je osmislilo preduzeće „Sajberkinetiks“.\nPre četiri godine, paralizovanom Nejtanu Koperlandu vraćeno je čulo dodira pomoću veštačke ruke razvijene na Univerzitetu u Pitsburgu. Ova tehnologija je omogućila da se nadražuju centri u mozgu koji stvaraju osećaj dodira.\nIpak, tehnološki napredak nije stigao dotle da bi umanjio potencijalne, ne tako male rizike, uključujući i činjenicu da su ovakvi zahvati prilično nasilni, jer zahtevaju ugrađivanje stranog tela u čovekovu lobanju.\nAli kada se osoba koja ne može da hoda, vidi, čuje ili ima neki drugi problem koji nameće ozbiljna ograničenja u svakodnevnom funkcionisanju podrvragava takvim zahvatima, ona to čini u nadi da će bar donekle poboljšati kvalitet svog života.\nHakeri, dobro došli u moju glavu\nStvar je u tome, što bi isti takav rizik morale da preuzmu i zdrave osobe, ukoliko bi se podvrgle dodatnom „opamećivanju“ uz pomoć uređaja koji razvija „Neuralink“, ne krije Dejvid Valeri.\nDodaje da uz medicinski, postoji i tehnološki rizik. Šta će se dogoditi kada jednom neki haker doskoči novoj tehnologiji i reši da preko računara vršlja po mozgu korisnika, menjajući informacije shodno svom ideloškom ili mnogo prizemnijem, materijalnom cilju?\nZatim, ne bi bilo prvi put da se eksperimenti na ljudima – a što je neminovna faza u usavršavanju ovakvih uređaja – sprovode tamo gde vlasti izražavaju mnogo više razumevanja prema mogućoj dobrobiti za celo čovečanstvo i spremnije su da tom dalekom cilju prilagode i sadašnje zakone, što je po pravilu uvek slučaj u siromašnim zemljama.\nUmrežavanje sa kompjuterima\nIma toga još, ne spori Valeri, ali kao i svaki naučnik objašnjava da stvari nisu crno-bele, te da se ni na ovakve poduhvate ne sme gledati jednostrano.\nPre svega, tim u „Neuralinku“ je otišao korak dalje, počev od činjenice da bi usađivanje veštačkog tela u ljudsku lobanju bilo manje invanzivno, jer su mikroelktrode napravljene tako da budu savitljive.\nOsim toga, stručnjaci su na dobrom putu ka ostvarenju cilja da „Interfejs“ očitava električni rad mozga i prevodi ga na jezik razumljiv računaru, a potom da se informacije koje unapređuje računar prevedu na jezik koji ljudski mozak može da razume.\nDalje, koriste se prethodno prikupljena znanja, naročito ona koja su proistekla iz istraživanja na koje načine može da se poboljša ljudsko pamćenje. Recimo, istraživači sa medicinskog fakulteta „Vejk Forest“ uspeli su prošle godine da poboljšaju kratkoročno pamćenje učesnika u ogledu tako što su im nadraživali neurone u hipokampusu, delu mozga koji obavlja ovaj posao. Naučnici su zabeležili obrasce električnog rada mozga tokom pamćenja informacija, a potom su nadraživali ćelije u skladu s tim istim obrascem, dok su se „zamorčići“ mučili da zapamte određene nizove podataka.\nKrajnja ideja inženjera i naučnika u „Neuralinku“ je da bi pamćenje moglo da se sačuva i proširi tako što bi se obezbedila njegova „dopuna“ na hard diskovima računara. Tako bi čovečanstvu jednoga dana sva sećanja bila dostupna na „klik“.\nTrenutno se, međutim, ne objašnjava kakve bi koristi od toga mogao da ima oboleli od Alchajmera ili drugih oblika demencije ako nema nekog pored sebe da ga podseti da bi trebalo da klikne na računaru kako bi se nečega setio.\nAli jasno je da oni koji su večiti skpetici, a posebno cinici nikada nisu bili i oni koji su promenili svet, pa tako Valeri sa još više ushićenja dočarava mogućnosti da zahvaljujući ovakvim uređajima konačno kao ljudska vrsta počnemo da se ponašamo odgovorno. Drugim rečima, da na osnovu „nadograđene“ inteligencije i daleko veće dopstupnosti informacija donosimo mnogo ispravnije odluke.\nA šta tek reći o tako dugo sanjanim mogućnostima da se razumemo telepatski, pokrećemo svet oko sebe samo svojim mislima…\nU svemu tome, zaključuje ovaj postdoktorant, najvažnije je to da je Ilion Mask istinski vizionar i humanista, što znači da će sve te blagodeti kad-tad postatiti dostupne svima. To što će ovakav uređaj, kad se jednom pusti na tržište, u početku biti pristupačan samo onima koji su ionako već povlašćeni, kako bi postali još povlašćeniji – pa od nekuda mora da se počne….\nbroj 171, mart 2020.\nMozak zdraviji što ga više koristimo\nby bifadmin 17. februara 2020.\nKada je reč o zdravlju mozga, istraživači su davno došli do zaključka da je on zdraviji što ga više koristimo. No, najnovijim istraživanjem došlo se do zaključka da aktivnosti koje zahtevaju mentalnu angažovanost, kao što su čitanje i ispunjavanje ukrštenica mogu pomoći mozgu da se odupre demenciji kasnije u životu.\nU najnovijoj studiji, starije osobe koje su izjavile da su tokom života uživale u društvenim igrama imale su manju verovatnoću da obole od mentalnih bolesti u odnosu na druge starije osobe. Naime, ovi ljudi su pokazali u standardnim testovima mentalne oštrine da imaju bolje moždane performanse u odnosu na ljude koji nisu igrali društvene igre.\nNajnovija studija obuhvatila je skoro 500 starijih osoba u Velikoj Britaniji koje su radile isti test inteligencije i to 11 godina u kontinuitetu. Počevši od 64 godine života, one su odgovarale na pitanja o tome da li se bave intelektualno stimulativnim aktivnostima, kao što su rešavanje zagonetki, igranje društvenih igara ili čitanje.\nNaučnici su zaključili da ovo isto vredi i za decu i mlađe osobe.\nIzvor Poslovne novine/Ekapija\n17. februara 2020. 0 komentar